cyanic-selkie/wikianc huggingface dataset:
മൺപാത്രനിർമാണം
പാത്ര നിർമ്മാണം
ഒരു ദിവസം പാത്രങ്ങളുണ്ടാക്കാനാവശ്യമായ കളിമണ്ണ് തലേന്നാൾ തന്നെ വെള്ളം ചേർത്ത് കുതിർത്തിടണം. സാധാരണയായി വീട്ടിലെ സ്ത്രീകളാണ് ഈ പ്രവൃത്തി ചെയ്യുക. പിറ്റേ ദിവസം മണൽ ചേർത്ത് കല്ലും, മറ്റ് അനാവശ്യ വസ്തുക്കളുംശ്രദ്ധാപൂർവം ഒഴിവാക്കി കുഴച്ചൊരുക്കുന്നതാണ് യഥാർത്ത കളിമണ്ണ്. ഇതിനെ അഞ്ചോ, പത്തോ കിലോ വരുന്ന രീതിയിൽ ചെറു തിരകളാക്കി മാറ്റുന്നു. ഇത്തരം തിരകളാണ് പിന്നീട് കുലാലയ ചക്രത്തിൽ വച്ച് കറക്കി മൺപാത്രങ്ങളാക്കി മാറ്റുന്നത്. മൺപാത്ര നിർമ്മാണത്തിന്റെ ഓരോ ഘട്ടത്തിലും സ്ത്രീ, പുരുഷ സമത്വം ദർശിക്കാൻ കഴിയും. മൺതരികൾ കുലാലയ ചക്രത്തിൽ വച്ച് പാത്രങ്ങൾ ഉണ്ടാക്കുന്നത് പുരുഷൻമാരാണെങ്കിലും, ഇതേ സമയം ചക്രം തിരിക്കുന്നത് മിക്കവാറും വീട്ടിലെ സ്ത്രീകളായിരിക്കും. കുലാലയ ചക്രം പഴമക്കാർക്കിടയിൽ ചമതി എന്നാണ് അറിയപ്പെടുന്നത്.ഇരുമ്പു ചക്രങ്ങൾക്ക് പകരം പഴന്തുണിയും, ചകിരിയും കൊണ്ട് നിർമ്മിക്കുന്ന പരമ്പരാഗത രീതിയിലുള്ള ച്ചക്രങ്ങളും കേരളത്തിൽചിലയിടങ്ങളിൽ ഇന്നും ഉപയോഗത്തിലുണ്ട്. ഇത്തരം ചക്രങ്ങൾക്ക് പകരമായാണ് സ്വയം പ്രവർത്തിപ്പിക്കാൻ കഴിയുന്നതും,കറക്കത്തിന്റെ വേഗത കാൽ കൊണ്ട്  നിയന്ത്രിക്കാൻ കഴിയുന്നതുമായ വൈദ്യുത ചക്രങ്ങൾ ഇന്ന് ഉപയോഗിക്കുന്നത്.
വർഗ്ഗം:മൺപാത്രങ്ങൾ
ഇന്ത്യയിലെ ഇപ്പോഴത്തെ മുഖ്യമന്ത്രിമാരുടെ പട്ടിക
Indian states according to the party of their chief minister (geo).svg|outline=grey}} {{legend||ഇന്ത്യൻ നാഷണൽ കോൺഗ്രസ്സ്|outline=grey}} {{legend|#008000|മറ്റു കക്ഷികൾ|outline=grey}} {{legend|#C8C8C8|രാഷ്ട്രപതി ഭരണം|outline=grey}} <maplink latitude="21" longitude="78" zoom="5" width="500" height="500" text="CMs in India"> { "type": "ExternalData",  "service": "geoshape",  "query": " SELECT ?id ?head  (SAMPLE(?img) as ?img)   (min(?partyId) as ?party)   (if(?party = '0', '#800000', if(?party = '1', '#000080', '#008000')) as ?fill)  (concat(, ?headLabel, ) as ?title)  (concat(?stateLabel, '\\n', , substr(str(?img), 52, 500), ) as ?description) WHERE {    ?id wdt:P31 wd:Q13390680 .  ?id wdt:P6 ?head.
SERVICE wikibase:label { bd:serviceParam wikibase:language 'ml'. ?head rdfs:label ?headLabel. ?id rdfs:label ?stateLabel. } OPTIONAL { ?head wdt:P18 ?img. } ?link schema:about ?head. ?link schema:isPartOf <https://ml.wikipedia.org/>. } GROUP BY ?id ?head ?headLabel ?link ?stateLabel "} ]] ഇന്ത്യയിലെ 29 സംസ്ഥാനങ്ങൾ, 2 കേന്ദ്രഭരണപ്രദേശങ്ങൾ (ഡെൽഹിയും പുതുച്ചേരിയും) എന്നിവയൊരൊന്നിന്റെയും സർക്കാർത്തലവന്മാരാണ് മുഖ്യമന്ത്രി. ഇന്ത്യൻ ഭരണഘടനയനുസരിച്ച് സംസ്ഥാനത്തലത്തിൽ ഡി ജൂറി തലവൻ ഗവർണ്ണർ ആണെങ്കിൽ ഡി ഫാക്ടോ ഭരണകർത്താവ് മുഖ്യമന്ത്രിയാണ്. നിയമസഭാ തെരഞ്ഞെടുപ്പിൽ ഏറ്റവും കൂടുതൽ സീറ്റ് കിട്ടുന്ന കക്ഷിയുടെ/മുന്നണിയുടെ നിയമസഭാകക്ഷിനേതാവിനെയാണ് മന്ത്രിസഭയുണ്ടാക്കാൻ ഗവർണർ ക്ഷണിക്കുന്നത്. മുഖ്യമന്ത്രിയെ നിയമിക്കുന്നത് ഗവർണറാണ്. മുഖ്യമന്ത്രി തലവനായ മന്ത്രിസഭയിലെ അംഗങ്ങൾക്കെല്ലാം ഭരണം സുഗമമാക്കുന്നതിൽ കൂട്ടുത്തരവാദിത്വമാണുള്ളത്. ഭൂരിപക്ഷ പിന്തുണയോടെ അധികാരത്തിലേറി കഴിഞ്ഞാൽ മുഖ്യമന്ത്രിയുടെ ഭരണകാലാവധി സാധാരണ 5 വർഷമാണ്; ഒരാൾക്ക് എത്ര തവണ മുഖ്യമന്ത്രിയാകണമെന്നതിനു പരിധിയൊന്നുമില്ല.
നിലവിലെ 31 മുഖ്യമന്ത്രിമാരിൽ, ഒരു വനിതയാണുള്ളത് - മമത ബാനർജി (പശ്ചിമ ബംഗാൾ). മാർച്ച് 2000-ൽ ഭരണത്തിലെത്തിയതുമുതൽ (23 years, 154 days) ഇപ്പോഴും തുടരുന്ന ഒഡീഷയുടെ നവീൻ പട്നായിക് ആണ് ദൈർഘ്യമേറിയ കാലയളവ് ഭരണത്തിലിരിക്കുന്ന മുഖ്യമന്ത്രി. ഇപ്പോഴത്തെ മുഖ്യമന്ത്രിമാരിൽ പ്രായം കൂടിയത് മിസ്സോറാമിന്റെ സോരംതംഗ (ജ. 13 ജൂലൈ 1944) ആണ്. എന്നാൽ, പ്രായം കുറഞ്ഞ മുഖ്യമന്ത്രി അരുണാചൽ പ്രദേശിന്റെ പെമാ ഖണ്ഡുവാണ് (ജ. 1979). ഇപ്പോഴത്തെ മുഖ്യമന്ത്രിമാരിൽ പത്തുപേർ ഭാരതീയ ജനത പാർട്ടിയെയും, നാലുപേർ ഇന്ത്യൻ നാഷണൽ കോൺഗ്രസിനെയും, രണ്ടുപേർ ആംആദ്മി പാർട്ടിയെയും പ്രതിനിധീകരിക്കുന്നു; മറ്റൊരു രാഷ്ട്രീയകക്ഷിയ്ക്കും ഒന്നിൽ കൂടുതൽ മുഖ്യമന്ത്രിമാർ ഭരണത്തിലില്ല.
ഉണ്ണായിവാര്യർ സ്മാരക കലാനിലയം
ഉണ്ണായിവാര്യരുടെ സ്മരണാർത്ഥം ഇരിങ്ങാലക്കുടയിൽ 1955 ഡിസംബർ 7-ന് ആരംഭിച്ചു. കഥകളിയുടെ പ്രചാരണത്തിനും പ്രോത്സാഹനത്തിനുമായി തുടങ്ങിയ ഈ സ്ഥാപനത്തിൽ കഥകളി പരിശീലിപ്പിക്കുന്നതോടൊപ്പം ഡിഗ്രി തലത്തിലുള്ള കോഴ്‌സുകളും ആരംഭിച്ചിട്ടുണ്ട്. കഥകളി ആസ്വദിക്കാനുള്ള ആസ്വാദനസഹായികളുണ്ട്. മികച്ച കലാകാരന്മാരെ പ്രോത്സാഹിപ്പിക്കുന്നതിനായി വർഷം തോറും ഉണ്ണായി വാര്യർ സമ്മാനം നൽകി വരുന്നു. ഓഡിറ്റോറിയം, അതിഥി മന്ദിരം, വിദ്യാർത്ഥികൾക്കുള്ള ഹോസ്റ്റൽ തുടങ്ങിയ സൗകര്യങ്ങളുമുണ്ട്.
പുറം കണ്ണികൾ
വർഗ്ഗം:സ്മാരകങ്ങൾ വർഗ്ഗം:കേരളത്തിലെ സ്മാരകങ്ങൾ വർഗ്ഗം:കേരളത്തിലെ കലാ-സാംസ്കാരികസ്ഥാപനങ്ങൾ
ഖലിസ്ഥാൻ പ്രസ്ഥാനം
ലഘുചിത്രം|300x200px|ഖലിസ്ഥാൻ പ്രസ്ഥാനത്തിന്റെ പതാക ജർണയിൽ സിംഗ് ഭിന്ദ്രൻവാല എന്ന സിഖ് മത പ്രഭാഷകൻ സ്ഥാപിച്ച സംഘടനയാണ് ഖലിസ്താൻ പ്രസ്ഥാനം എന്നറിയപ്പെടുന്നത്.
പേരിന് പിന്നിൽ
നിർമ്മലമായ ഭൂമി എന്നതാണ് ഖലിസ്താൻ എന്ന പഞ്ചാബി വാക്കിന്റെ അർത്ഥം.
ലക്ഷ്യം
സ്വതന്ത്ര പരമാധികാര സിഖ് രാഷ്ട്രം(ഖാലിസ്ഥാൻ) എന്നതാണ് സംഘടനയുടെ ലക്ഷ്യം. ഖലിസ്ഥാൻ പ്രസ്ഥാനത്തിന് യുവാക്കളുടേയും വിദ്യാർത്ഥികളുടെയും പിന്തുണ ലഭിച്ചു. സർക്കാരിന്റെ നേതൃത്വത്തിൽ കടുത്ത അടിച്ചമർത്തലാണ് ഖാലിസ്ഥാൻ പ്രവർത്തകർക്ക് നേരെയുണ്ടായത്. ഖലിസ്ഥാൻ പ്രസ്ഥാനം പൂർണമായും തുടച്ചുനീക്കപ്പെട്ടിട്ടുണ്ടെന്നാണ് ഔദ്യോഗികമായ വിശദീകരണം ബബ്ബർ ഖൽസ ഇന്റർനാഷണൽ (ബി.കെ.ഐ), ഖലിസ്ഥാൻ സിന്ദാബാദ് ഫോഴ്‌സ് (കെ.എസ്.എഫ്) എന്നിവയും ഖലിസ്ഥാൻ അനുകൂല സംഘടനകളാണ്.
വളർച്ച
സനാതന സിഖ് മൂല്യങ്ങളിൽ അടിയുറച്ച് നിലനിൽക്കുന്ന ഒരു സമ്പ്രായം പ്രചരിപ്പിക്കുകയും അത് നിത്യജീവിതത്തിന്റെ ഭാഗമാക്കി ഒരു പ്രത്യേക രാഷ്ട്രംസ്ഥാപിക്കാനുള്ള യജ്ഞവുമായാണ് ഖലിസ്ഥാൻ പ്രസ്ഥാനം 1980കളിലും 90കളിലും പഞ്ചാബിൽ വൻ സ്വാധീനമായി വളർന്നത്.
ഓപ്പറേഷൻ ബ്ലൂസ്റ്റാർ
ഖലിസ്ഥാൻ പ്രസ്ഥാനത്തെ അമർച്ച ചെയ്യാനായി 1984 ജൂൺ മാസത്തിൽ ഇന്ത്യൻ സൈന്യം സുവർണ്ണക്ഷേത്രത്തിൽ നടത്തിയ സൈനിക നടപടിയാണ് ഓപ്പറേഷൻ ബ്ലൂസ്റ്റാർ. 1984 ജൂൺ 5,6 തീയതികളിലാണ് സൈനിക നടപടി നടന്നത്. സൈനിക നടപടിയിലും സുവർണ്ണക്ഷേത്രത്തിൽ താവളമടിച്ച പ്രക്ഷോഭകാരികളുടെ പ്രത്യാക്രമണത്തിലും പെട്ട് ക്ഷേത്രത്തിൽ തീർത്ഥാടകരായി എത്തിയ സ്ത്രീകളും കുട്ടികളും ഉൾപ്പെടെയുള്ള നൂറുകണക്കിനാളുകൾ മരിച്ചു.
അവലംബം
വർഗ്ഗം:ഖലിസ്ഥാൻ പ്രസ്ഥാനം വർഗ്ഗം:സിഖ് രാഷ്ട്രീയം
മാർഗോട്ട് റോബ്ബീ
മാർഗോട്ട് എലിസ റൊബ്ബീ (ജനനം: 2 ജൂലൈ1990) ഒരു ആസ്ട്രേലിയൻ അഭിനേത്രിയാകുന്നു. 2000 ലെ ആസ്ട്രേലിയൻ ചിത്രങ്ങളിലൂടെയാണ് അവർ രംഗപ്രവേശനം ചെയ്യുന്നത്. പിന്നീട് സോപ്പ് ഓപ്പറയായ "Neighbours" (2008–2011) ൽ അഭിനയിക്കാനായി കരാർ ചെയ്യപ്പെടുകയും ഇതിലെ അഭിനയത്തിന് രണ്ട് ലോഗീ അവാർഡകൾക്ക് നാമനിർദ്ദേശം ചെയ്യപ്പെടുകയും ചെയ്തു.
അവലംബം
വർഗ്ഗം:1990-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഓസ്ട്രേലിയൻ ചലച്ചിത്ര നടിമാർ
പടിയൂർ ഗ്രാമപഞ്ചായത്ത്, തൃശ്ശൂർ ജില്ല
തൃശൂർ ജില്ലയിലെ ഇരിങ്ങാലക്കുടക്കടുത്ത് സ്ഥിതിചെയ്യുന്ന ഒരു ഗ്രാമപഞ്ചായത്ത് ആണ് പടിയൂർ ഗ്രാമപഞ്ചായത്ത്. ഇരിങ്ങാലക്കുടയിൽ നിന്നും 5 കി.മി പടിഞ്ഞാറു മാറിയാന്നു പടിയൂർ സ്ഥിതി ചെയ്യുന്നത്. എടതിരിഞ്ഞി, നെലമ്പതി, വളവനങ്ങാടി എന്നീ സ്ഥലങ്ങാൾ ഈ പഞ്ചായത്തിൽ സ്ഥിതി ചെയ്യുന്നു.
അനഗാരിക ധർമപാല
ശ്രീലങ്കയിലെ ബുദ്ധ സന്ന്യാസിയും എവുത്തുകാരനുമായിരുന്നു അംഗാരിക ധർമപാല (Sinhala: අනගාරික ධර්මපාල; 17 സെപ്റ്റംബർ 1864 - 29 ഏപ്രിൽ 1933). 1895ൽ ശക്തമായ ആൻറി-കൊളോണിയൽ സമരമായി മാറിയിയ സിലോണിലെ മദ്യവിരുദ്ധ പ്രസ്ഥാനത്തിന് നേതൃത്വം നൽകി.
ബിലിറൂബിൻ
അരുണരക്താണുക്കളുടെ ഹീം എന്ന അയൺ ഭാഗത്തിന്റെ കാറ്റബോളിസം നടക്കുമ്പോൾ സ്വാഭാവികമായി ഉണ്ടാകുന്ന ഒരു ഉപോല്പന്നം ആണ് ബിലിറൂബിൻ. മൂത്രത്തിലും കരൾ സ്രവിക്കുന്ന പിത്തരസത്തിലും ഇത് പുറംതള്ളപെടുന്നു. മൂത്രത്തിന് മഞ്ഞ നിറം ബിലിറൂബിൻ കാരണം ആണ്.
പുറത്തേക്കുള്ള കണ്ണികകൾ
വർഗ്ഗം:വിസർജ്യങ്ങൾ
സിൽവിയ ഹോക്സ്
സിൽവിയ ഹോക്സ് (ജനനം: 1 ജൂൺ 1983) ഒരു ഡച്ച് അഭിനേത്രിയും മുൻ മോഡലുമാണ്. ബ്ലേഡ് റണ്ണർ 2049 (2017), ദി ഗേൾ ഇൻ ദി സ്പൈഡേഴ്സ് വെബ് (2018) എന്നീ ചിത്രങ്ങളിലെ അഭിനയത്തിൻറെ പേരിലാണ് അവർ അന്താരാഷ്ട്രതലത്തിൽ അറിയപ്പെടുന്നത്.
ആദ്യകാല ജീവിതം
നെതർലാൻഡിലെ നോർത്ത് ബ്രബാന്റിലെ മാർഹീസിലാണ് ഹോക്സ് വളർന്നത്. ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം, അവർ മാസ്ട്രിക്റ്റ് അക്കാദമി ഓഫ് ഡ്രമാറ്റിക് ആർട്സിൽ ഉപരിവിദ്യാഭ്യാസത്തിന് ചേർന്നു. മാതൃഭാഷയായ ഡച്ച് കൂടാതെ, ഹോക്സ് ജർമ്മൻ, ഫ്രഞ്ച്, ഇംഗ്ലീഷ് ഭാഷകൾ എന്നിവ സംസാരിക്കുകയും ആ ഭാഷകളിലെ നിർമ്മാണങ്ങളിൽ പ്രത്യക്ഷപ്പെടുകയും ചെയ്യുന്നു.
ഹ്വയാങ്ഓസോറസ്
മധ്യ ജുറാസ്സിക് കാലത്ത് ജീവിച്ചിരുന്ന ഒരു സ്റ്റെഗോസോറിഡ് വിഭാഗത്തിൽ പെട്ട ദിനോസർ ആണ് ഹ്വയാങ്ഓസോറസ്. ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത്.
ശരീര ഘടന
ഈ കുടുംബത്തിലെ ഒരു ചെറിയ അംഗം ആയിരുന്ന ഇവയ്ക്ക് 12 –14 അടി മാത്രം ആയിരുന്നു നീളം ഭാരമാകട്ടെ ഏകദേശം 500 കിലോ ആണ് കണക്കാക്കിയിട്ടുള്ളത്. മറ്റു ഈ വിഭാഗത്തിലെ ദിനോസറുകളെ പോലെ ഇവയ്ക്കും പുറത്തു കഴുത്തു മുതൽ വാല് വരെ നീളത്തിൽ രണ്ടു നിലകളിലായി പ്ലേറ്റുകൾ ഉണ്ടായിരുന്നു. ഇടുപ്പിന്റെ മുകളിൽ രണ്ടു വശത്തും ഓരോ മുള്ളുകൾ ഉണ്ടായിരുന്നു. വാലിന്റെ അറ്റത് 4 വലിയ മുള്ളുകൾ ഉണ്ടായിരുന്നു ഇവയ്ക്ക്.
ഫോസിൽ
1979 and 1980 ഇടയിൽ പന്ത്രണ്ടോളം വ്യത്യസ്ത ഫോസിലുകൾ ഇവയുടെ കണ്ടെത്തുകയുണ്ടായി. ഇതിൽ ZDM T7001 എന്ന സ്പെസിമെൻ ഏകദേശം പൂർണമാണ്. ഹോളോ ടൈപ്പ് ആയിട്ട് കണക്കാക്കിയിട്ടുള്ളത് IVPP V6728 എന്ന ഫോസിൽ ആണ്.
കുടുംബം
സ്റ്റെഗോസോറിയ കുടുംബത്തിൽ, കവചിത ദിനോസറുകളുടെ കൂടത്തിൽ പെട്ടവയാണ് ഇവ.
അവലംബം
വർഗ്ഗം:സ്റ്റെഗോസോറിയ വർഗ്ഗം:ജുറാസ്സിക് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ടോപ്പിവാല നാഷണൽ മെഡിക്കൽ കോളേജ് ആൻഡ് ബി.വൈ.എൽ. നായർ ചാരിറ്റബിൾ ഹോസ്പിറ്റൽ
ടോപ്പിവാല നാഷണൽ മെഡിക്കൽ കോളേജ് ആൻഡ് ബിവൈഎൽ നായർ ചാരിറ്റബിൾ ഹോസ്പിറ്റൽ, മഹാരാഷ്ട്രയിലെ മുംബൈയിലെ ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജാണ്. കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) ബിരുദം നൽകുന്നു. ഇത് മെഡിക്കൽ കൗൺസിൽ ഓഫ് ഇന്ത്യ അംഗീകരിച്ചിട്ടുണ്ട്. മുംബൈയിലെ ഏറ്റവും പഴയ മെഡിക്കൽ കോളേജുകളിലൊന്നാണിത്. മുംബൈ സെൻട്രൽ റെയിൽവേ സ്റ്റേഷന് സമീപമാണ് ഇത് സ്ഥിതി ചെയ്യുന്നത്
നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്. പ്രതിവർഷം ബിരുദ വിദ്യാർത്ഥി പ്രവേശനം 150 ആണ്. 1921 ലാണ് ഇത് സ്ഥാപിതമായത്.
ചരിത്രം
തിലക് സ്വരാജ് ഫണ്ടിൽ നിന്നുള്ള സംഭാവനകളിലൂടെ 1921 സെപ്റ്റംബർ 4-ന് നാഷണൽ മെഡിക്കൽ കോളേജ് സ്ഥാപിതമായി. ഈ കോളേജ് ബൈകുളയിലെ വിക്ടോറിയ ക്രോസ് ലെയ്നിൽ ആണ് പ്രവർത്തനം ആരംഭിച്ചത്. അക്കാലത്ത്, സർവ്വകലാശാലകൾ പോലും ബ്രിട്ടീഷുകാരാൽ നിയന്ത്രിച്ചിരുന്നതിനാൽ, സ്ഥാപകർ ഈ സ്ഥാപനത്തെ ബോംബെയിലെ കോളേജ് ഓഫ് ഫിസിഷ്യൻസ് ആൻഡ് സർജൻസുമായി അഫിലിയേറ്റ് ചെയ്യുകയും അതിന്റെ ലൈസെൻഷ്യേറ്റ് മെഡിക്കൽ പ്രാക്ടീഷണർ (എൽഎംപി) കോഴ്‌സിന് ആദ്യ ബാച്ച് വിദ്യാർത്ഥികളെ പ്രവേശിപ്പിക്കുകയും ചെയ്തു.
ഇന്നത്തെ കാമ്പസിനോട് ചേർന്നും ഇന്ന് വൈഎംസിഎ സ്ഥിതി ചെയ്യുന്ന സ്ഥലത്തിനടുത്തുമാണ് പീപ്പിൾസ് ഫ്രീ ഹോസ്പിറ്റൽ സ്ഥാപിച്ചത്.
ഡോ.എ.എൽ.നായർ എന്ന വ്യക്തിതിയുടെ പേരാണ് ഇന്ന് ആശുപത്രി സ്ഥിതി ചെയ്യുന്ന റോഡിന് നൽകിയിരിക്കുന്നത്. മെഡിക്കൽ സപ്ലൈകളും ഉപകരണങ്ങളും കൈകാര്യം ചെയ്യുന്ന പവൽ ആൻഡ് കമ്പനിയുടെ ഉടമസ്ഥനായിരുന്ന അദ്ദേഹം തന്റെ രണ്ട് ഏക്കർ സ്ഥലം ആശുപത്രി കാമ്പസിനായി സംഭാവന ചെയ്തു. 1925-ൽ ഡോ. നായർ തന്റെ അമ്മ ബായി യമുനാഭായി ലക്ഷ്മൺ നായരുടെ പേരിൽ ഒരു സുസജ്ജമായ ആശുപത്രി സ്ഥാപിക്കാൻ സഹായിച്ചു. ആശുപത്രി നടത്തിപ്പിനുള്ള ഫണ്ടും അദ്ദേഹം നൽകി. വളരെക്കാലം കഴിഞ്ഞ്, ടോപ്പിവാല ദേശായി എന്നറിയപ്പെട്ടിരുന്ന ശ്രീ. എം.എൻ. ദേശായി, 5 ലക്ഷം രൂപ ഉദാരമായ സംഭാവന നൽകി. പിന്നീട് അദ്ദേഹത്തിന്റെ പേരിൽ ടോപ്പിവാല നാഷണൽ മെഡിക്കൽ കോളേജ് എന്ന് നാമകരണം ചെയ്യപ്പെട്ടു.
1946-ൽ, ബോംബെ നഗരത്തിലെ മുനിസിപ്പൽ കോർപ്പറേഷൻ കോളേജും ആശുപത്രിയും ഏറ്റെടുത്ത് ഒരു പ്രമേയം പാസാക്കി, മുനിസിപ്പൽ കോർപ്പറേഷന്റെ ശക്തമായ പിന്തുണ അംഗീകരിച്ച്, ബോംബെ സർവകലാശാലയും ഇരട്ട സ്ഥാപനങ്ങളുമായി അഫിലിയേറ്റ് ചെയ്തു.
1946-ൽ ശ്രീ.നായർ സംഭാവനയായി നൽകിയ രണ്ട് ഏക്കറിൽ നിന്ന് 2006-ൽ ഇരുപത് ഏക്കറായി കാമ്പസ് വികസിക്കുകയും കാമ്പസിലെ കെട്ടിടങ്ങളുടെ എണ്ണം പലമടങ്ങ് വർധിക്കുകയും ചെയ്തു. 9 സൂപ്പർ സ്പെഷ്യാലിറ്റി കോഴ്സുകൾ ഉൾപ്പെടെ 25-ലധികം വ്യത്യസ്ത മെഡിക്കൽ, അനുബന്ധ ശാഖകളിൽ ഇത് പരിശീലന കോഴ്സുകൾ നൽകുന്നു.
2020-ലെ COVID-19 പാൻഡെമിക് സമയത്ത്, നായർ ഹോസ്പിറ്റൽ കോവിഡ്-19 ഉള്ള രോഗികളുടെ ചികിത്സയ്ക്കായി ഒരു സമർപ്പിത ആശുപത്രിയായി 4 മാസം സേവനമനുഷ്ഠിച്ചു. ഇത് വിജയകരമായി 6000 രോഗികളെ ചികിത്സിക്കുകയും 500 കോവിഡ്-19 പോസിറ്റീവ് അമ്മയുടെ കുഞ്ഞുങ്ങൾക്ക് ജന്മം നൽകുകയും ചെയ്തു, നഗരത്തിലെ കോവിഡ്-19 കേസുകളുടെ എണ്ണം നിയന്ത്രണവിധേയമായതിന് ശേഷം ആശുപത്രി വീണ്ടും ഒരു തൃതീയ പരിചരണ ആശുപത്രിയായി.
പുറം കണ്ണികൾ
വർഗ്ഗം:1921-ൽ ഇന്ത്യയിൽ ആരംഭിച്ച സ്ഥാപനങ്ങൾ വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
സൂസൻ ഡി. ഷാ
അമേരിക്കൻ പരിസ്ഥിതി ആരോഗ്യ ശാസ്ത്രജ്ഞയും പര്യവേക്ഷകയും സമുദ്ര സംരക്ഷണ വിദഗ്ദ്ധയും എഴുത്തുകാരിയുമാണ് '''സൂസൻ ഡി. ഷാ''' (ജനനം: ഒക്ടോബർ 24, 1943). പബ്ലിക് ഹെൽത്ത് ഡോക്ടറായ അവർ അൽബാനിയിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിലെ സ്കൂൾ ഓഫ് പബ്ലിക് ഹെൽത്തിലെ പരിസ്ഥിതി ആരോഗ്യ ശാസ്ത്ര വകുപ്പിലെ പ്രൊഫസറാണ്. കൂടാതെ ലാഭേച്ഛയില്ലാതെ പ്രവർത്തിക്കുന്ന ഒരു ശാസ്ത്ര സ്ഥാപനമായ ഷാ ഇൻസ്റ്റിറ്റ്യൂട്ടിന്റെ സ്ഥാപകയും / പ്രസിഡന്റുമാണ്. നൂതന ശാസ്ത്രത്തിലൂടെയും തന്ത്രപരമായ പങ്കാളിത്തത്തിലൂടെയും മനുഷ്യരുടെ പാരിസ്ഥിതിക ആരോഗ്യം മെച്ചപ്പെടുത്തുക. സമുദ്ര മലിനീകരണം, കാലാവസ്ഥാ വ്യതിയാനം, എണ്ണ ചോർച്ച, മൂന്ന് പതിറ്റാണ്ടിലേറെയായി പൊതുനയത്തിന് ആക്കം കൂട്ടിയ പ്ലാസ്റ്റിക്കുകൾ എന്നിവയെക്കുറിച്ചുള്ള ഉയർന്ന പാരിസ്ഥിതിക ഗവേഷണത്തിന് തുടക്കമിട്ടതിന് ഷാ ആഗോളതലത്തിൽ അംഗീകരിക്കപ്പെട്ടിരിക്കുന്നു. 1983 ൽ ലാൻഡ്‌സ്‌കേപ്പ് ഫോട്ടോഗ്രാഫർ അൻസെൽ ആഡംസിനൊപ്പം ഫോട്ടോഗ്രാഫിക് രാസവസ്തുക്കളുടെ ആരോഗ്യ അപകടങ്ങൾ രേഖപ്പെടുത്തുന്ന ആദ്യത്തെ പുസ്തകം ഓവറക്‌സ്‌പോഷർ പ്രസിദ്ധീകരിച്ചു. ഉപഭോക്തൃ ഉൽ‌പന്നങ്ങളിൽ ഉപയോഗിക്കുന്ന ബ്രോമിനേറ്റഡ് ഫ്ലേം റിഡാർഡന്റ് രാസവസ്തുക്കൾ സമുദ്ര സസ്തനികളെയും വടക്കുപടിഞ്ഞാറൻ അറ്റ്ലാന്റിക് സമുദ്രത്തിലെ വാണിജ്യപരമായി പ്രധാനപ്പെട്ട മത്സ്യ സ്റ്റോക്കുകളെയും മലിനമാക്കിയിട്ടുണ്ടെന്ന് കാണിക്കുന്ന ആദ്യത്തെ ശാസ്ത്രജ്ഞയായി ഷാ അറിയപ്പെടുന്നു. 2010 ലെ ബിപി ഡീപ് വാട്ടർ ഹൊറൈസൺ ഓയിൽ റിഗ് സ്ഫോടനത്തെത്തുടർന്ന് ഗൾഫ് ഓഫ് മെക്സിക്കോ ഓയിൽ സ്ലിക്കിലേക്ക് കുതിച്ച ആദ്യത്തെ ശാസ്ത്രജ്ഞയായി അവർ മാറി.
പ്ലാസ്റ്റിക് പോലുള്ള ഉയർന്നുവരുന്ന മലിനീകരണത്തെക്കുറിച്ച് തുറന്നുപറയുന്ന ശബ്ദമായി അംഗീകരിക്കപ്പെട്ട ഷാ മനുഷ്യനിർമിത രാസവസ്തുക്കളുടെ വിഷ പാരമ്പര്യത്തെക്കുറിച്ചും പൊതുജനാരോഗ്യത്തിലും പരിസ്ഥിതിയിലും ചെലുത്തുന്ന സ്വാധീനത്തെക്കുറിച്ചും അവബോധം സൃഷ്ടിക്കുന്നതിനായി ആഗോളതലത്തിൽ സഞ്ചരിക്കുന്നു. അഗ്നിശമന സേനാംഗങ്ങളിൽ പ്ലാസ്റ്റിക്ക് കത്തിക്കുന്നതിനുള്ള തൊഴിൽപരമായ എക്സ്പോഷറിൽ വിദഗ്ധയായ ഷായെ 2019 ൽ ഇന്റർനാഷണൽ പ്ലാസ്റ്റിക് ഹെൽത്ത് കൊയാലിഷൻ യുഎസ് സയൻസ് ലൈസൻ എന്ന് നാമകരണം ചെയ്തു.
വിദ്യാഭ്യാസവും ആദ്യകാല കരിയറും
1967 ൽ ടെക്സസ് സർവകലാശാലയിൽ നിന്ന് ഷാ ബാച്ചിലർ ഓഫ് ആർട്സ് ബിരുദം നേടി. 1964 ൽ യുടി-ചിലിയൻ എക്സ്ചേഞ്ച് പ്രോഗ്രാമിലേക്ക് തിരഞ്ഞെടുക്കപ്പെട്ട അവർ ഒരു വർഷം ചിലിയിൽ ഫുൾബ്രൈറ്റ് സ്കോളറായി ചെലവഴിച്ചു. 1970 ൽ കൊളംബിയ യൂണിവേഴ്‌സിറ്റിയിൽ നിന്ന് ചലച്ചിത്രത്തിൽ എംഎഫ്എ ബിരുദവും 1999 ൽ കൊളംബിയ യൂണിവേഴ്‌സിറ്റി സ്‌കൂൾ ഓഫ് പബ്ലിക് ഹെൽത്തിൽ നിന്ന് പബ്ലിക് ഹെൽത്ത് / എൻവയോൺമെന്റൽ ഹെൽത്ത് സയൻസസിൽ (ഡോ. പി.എച്ച്) ഡോക്ടറേറ്റും നേടി.
അവലംബം
വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:1943-ൽ ജനിച്ചവർ
എൻ.എസ്.എസ്. പോളിടെൿനിക് കോളേജ്, പന്തളം
പഠനശാഖകൾ
നിലവിലുള്ള മുഴുനീള പഠനശാഖകൾ താഴെപ്പറയുന്നവയണ്.
നയ്യാര നൂർ
ഒരു പാകിസ്ഥാനി പിന്നണി ഗായികയായിരുന്നു നയ്യാര നൂർ (‎ നവംബർ 1950 - 20 ഓഗസ്റ്റ് 2022). ഉപഭൂഖണ്ഡത്തിലെ ഏറ്റവും ജനപ്രിയ ഗായകരിൽ ഒരാളായി കണക്കാക്കപ്പെടുന്നു. പാകിസ്ഥാൻ ടിവി ഷോകളിലും രാജ്യത്തുടനീളമുള്ള കച്ചേരി ഹാളുകളിലും തത്സമയ ഗസൽ ആലാപന കച്ചേരികളിൽ അവർ പ്രശസ്തയായിരുന്നു.
ആദ്യകാല ജീവിതവും കരിയറും
1950 നവംബർ 3 ന് അസമിലെ ഗുവാഹത്തിയിലാണ് നയ്യാര നൂർ ജനിച്ചത്. വ്യാപാരികളായിരുന്നു അവരുടെ കുടുംബവും പൂർവ്വികരും. നഊറിന്റെ പിതാവ് അഖിലേന്ത്യാ മുസ്ലീം ലീഗിന്റെ സജീവ അംഗമായിരുന്നു, 1947 ലെ വിഭജനത്തിന് മുമ്പ് ആസാമിലേക്കുള്ള തന്റെ യാത്രയിൽ പാകിസ്ഥാന്റെ സ്ഥാപക പിതാവ് മുഹമ്മദ് അലി ജിന്നയ്ക്ക് ആതിഥേയത്വം വഹിച്ചിരുന്നു. 1957-ലോ 1958-ലോ അമ്മയ്ക്കും സഹോദരങ്ങൾക്കും ഒപ്പം നൂർ ഇന്ത്യയിൽ നിന്ന് പാകിസ്ഥാനിലേക്ക് കുടിയേറി കറാച്ചിയിൽ സ്ഥിരതാമസമാക്കി. എന്നിരുന്നാലും, കുടുംബത്തിന്റെ സ്ഥാവര സ്വത്തുക്കൾ നോക്കുന്നതിനായി അവളുടെ പിതാവ് 1993 വരെ അസമിൽ താമസിച്ചു. കുട്ടിക്കാലത്ത്, കാനൻ ദേവിയുടെയും കമലയുടെയും ഭജനകളും ബീഗം അക്തറിന്റെ ഗസലുകളും തുംരികളും നയ്യാരയ്ക്ക് പ്രചോദനമായതായി പറയപ്പെടുന്നു.
ഔപചാരികമായ സംഗീത പശ്ചാത്തലമോ ഔപചാരിക പരിശീലനമോ ഇല്ലെങ്കിലും, 1968-ൽ ലാഹോറിലെ നാഷണൽ കോളേജ് ഓഫ് ആർട്‌സിൽ അവളുടെ സുഹൃത്തുക്കൾക്കും അധ്യാപകർക്കും വേണ്ടി അവൾ പാടുന്നത് കേട്ട് ലാഹോറിലെ ഇസ്‌ലാമിയ കോളേജിലെ പ്രൊഫസർ അസ്രാർ അഹ്മദ് അവളെ കണ്ടെത്തി. താമസിയാതെ, യൂണിവേഴ്സിറ്റിയുടെ റേഡിയോ പാകിസ്ഥാൻ പ്രോഗ്രാമുകൾക്ക് പാടാൻ അവളോട് ആവശ്യപ്പെട്ടു.
1971-ൽ, പാകിസ്ഥാൻ ടെലിവിഷൻ സീരിയലുകളിൽ തന്റെ പൊതു ഗാനരംഗത്ത് അരങ്ങേറ്റം കുറിച്ച നയ്യാര പിന്നീട് ഘരാന (1973), താൻസെൻ തുടങ്ങിയ ചിത്രങ്ങളിലൂടെ ആരംഭിച്ചു. അതിനുശേഷം ഗാലിബ്, ഫൈസ് അഹമ്മദ് ഫൈസ് തുടങ്ങിയ പ്രശസ്ത കവികൾ രചിച്ച ഗസലുകൾ ആലപിച്ച അവർ മെഹ്ദി ഹസ്സൻ, അഹമ്മദ് റുഷ്ദി തുടങ്ങിയ ഇതിഹാസങ്ങൾക്കൊപ്പം അവതരിപ്പിച്ചിട്ടുണ്ട്.
അവാർഡുകളും അംഗീകാരവും
പാക്കിസ്ഥാനിലെയും ഇന്ത്യയിലെയും ഗസൽ പ്രേമികൾക്കിടയിൽ നിരവധി ആരാധകരുണ്ടായിരുന്ന അവർ മെഹ്ഫിലുകളിലും മുഷൈറകളിലും സജീവമായിരുന്നു. ഒരുപക്ഷേ, അവളുടെ ഏറ്റവും പ്രശസ്തമായ ഗസൽ (ഉറുദു കവിതയിലെ ഒരു ഗാനം) "ഏ ജസ്ബ-ഇ-ദിൽ ഗർ മെയ്ൻ ചാഹൂൻ" ആയിരുന്നു, ഉർദു നാടകങ്ങളിലൂടെയും ഗസലുകളിലൂടെയും പ്രശസ്തനായ കവിയും തിരക്കഥാകൃത്തും റേഡിയോ പാകിസ്ഥാനിലെ ഗാനരചയിതാവുമായിരുന്ന ബെഹ്‌സാദ് ലക്‌നാവി (1900-1974) എഴുതിയതാണിത്. ഈ ഗസലിന് നയ്യാര നൂർ പിന്നീട് നിരവധി അവാർഡുകൾ നേടി.
ആലാപന ജീവിതം
ഒരു ബഹുമുഖ ഗായികയായിരുന്ന അവർ റെക്കോർഡ് ചെയ്ത ചില ഗസലുകൾ താഴെ കൊടുക്കുന്നു:
– ഇബ്‌നു-ഇ-ഇൻഷായുടെ ഗസലുകൾ സവിശേഷമായ ഒരു പാഥോസ് വഹിക്കുന്നുണ്ടെന്ന് നയ്യാര വിശ്വസിക്കുന്നു:
നയ്യാരയുടെ ശബ്ദത്തിൽ പാകിസ്ഥാൻ ദേശീയ ഗാനം:
തന്റെ നീണ്ട ആലാപന ജീവിതത്തിൽ അവർ ഗസലുകൾ, ഗീത്, നാസ്ം, ദേശീയ ഗാനങ്ങൾ എന്നിവ ആലപിച്ചു. ശാന്തതയും ലജ്ജയും ഉള്ള അവർ തുടക്കം മുതൽ തന്റെ ഉയർന്ന ആലാപന നിലവാരം നിലനിർത്തി. പാകിസ്ഥാൻ സിനിമകൾക്കായി നൂറുകണക്കിന് ഗാനങ്ങൾ അവർ റെക്കോർഡുചെയ്‌തു.
പാട്ടുകൾ തിരഞ്ഞെടുക്കുക
2012ൽ, ഇനി പ്രൊഫഷണലായി പാടില്ലെന്ന് നയ്യാര നൂർ ഔദ്യോഗികമായി പ്രഖ്യാപിച്ചു. വിവാഹശേഷം, തന്റെ പ്രധാന വേഷങ്ങൾ ഒരു ഭാര്യയും അമ്മയുമാണെന്ന് അവർഞ്ഞിരുന്നു. സംഗീതം തനിക്ക് ഒരു അഭിനിവേശമാണെന്നും എന്നാൽ ഒരിക്കലും തന്റെ മുൻ‌ഗണനയല്ലെന്നും അവർ പറഞ്ഞു.
സ്വകാര്യ ജീവിതം
ഷെഹ്രിയാർ സെയ്ദിയെ വിവാഹം കഴിച്ചു. ഇളയ മകൻ ജാഫർ സെയ്ദി കാവിഷ് മ്യൂസിക് ബാൻഡിന്റെ പ്രധാന ഗായകനാണ്, മൂത്ത മകൻ നാദ്-ഇ-അലി സോളോ ഗായകനായി അരങ്ങേറ്റം കുറിച്ചു.
ബാഹ്യ ലിങ്കുകൾ
വർഗ്ഗം:പാകിസ്താനി ഗസൽ ഗായകർ വർഗ്ഗം:പാകിസ്താനി ചലച്ചിത്ര ഗായകർ വർഗ്ഗം:പഞ്ചാബികൾ വർഗ്ഗം:നിഗാർ അവാർഡ് ജേതാക്കൾ വർഗ്ഗം:2022-ൽ മരിച്ചവർ വർഗ്ഗം:1950-ൽ ജനിച്ചവർ വർഗ്ഗം:Pages with unreviewed translations
ദുബായ് (മലയാളചലച്ചിത്രം)
രഞ്ജി പണിക്കർ കഥയെഴുതി പ്രീതി മേനോൻ നിർമ്മിച്ച ദുബായ് എന്ന ചിത്രം2001ൽ ജോഷി സംവിധാനം ചെയ്ത പുറത്തിറക്കി.മമ്മൂട്ടി,എൻ.എഫ്. വർഗ്ഗീസ്,ബിജു മേനോൻ,കൊച്ചിൻ ഹനീഫ,നെടുമുടി വേണു,മാമുക്കോയതുടങ്ങിയവർ അഭിനയിച്ച ഈ സിനിമയിൽ സംഗീതം വിദ്യാസാഗറിന്റെതാണ് .പൂർണ്ണമായും അറബ് എമിറെറ്റ്സിൽ ചിത്രീകരിച്ച ഈ ചിത്രം അതുവരെയുള്ള മലയാള ചലച്ചിത്രരംഗത്തെ ഏറ്റവും ചിലവേറിയതാണ്. ഈ ബിഗ് ബജറ്റ് ചിത്രം പക്ഷേ വെള്ളിത്തിരയിൽ പരാജയമായി.
പാട്ടരങ്ങ്
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് വിദ്യാസാഗർ ആണ്.
view the film
DUBAI malayalam movie
വർഗ്ഗം:2001-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
കരണ്ടിക്കൊക്കൻ മണലൂതി
കരണ്ടി കൊക്കൻ മണലൂതിയുടെ ആംഗല ഭാഷയിലെ പേര് spoon-billed sandpiper എന്നും ശാസ്ത്രീയ നാമം Calidris pygmaea എന്നുമാണ്. ദേശാടന പക്ഷിയാണ്.
വിതരണം
ചുക്ചി ഉപഭൂഖണ്ഡത്തിലെ (en.Chukchi Peninsula) കടൽതീരങ്ങളിലും കംചത്ക്ക ഉപദ്വീപ്ന്റെ കടൽ തീരങ്ങളിലും പ്രജ നനം നടത്തുന്നു. ഇവ പസിഫിക് മഹാസമുദ്രംതീരങ്ങളിൽ ജപ്പാൻ, വടക്കൻ കൊറിയ,ചൈനയിലേക്കും ദേശാടനം നടത്തുന്നു. ഇന്ത്യ, ശ്രീലങ്ക ,ബഗ്ലാദേശ്,ബർമ്മ, തായ്ലന്റ്, വിയറ്റ്നാം,ഫിലിപ്പീൻസ്,സിംഗപ്പൂർ എന്നിവിടങ്ങളിലും കാണുന്നതായി രേഖകളുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:മണലൂതികൾ വർഗ്ഗം:ബംഗ്ലാദേശിലെ പക്ഷികൾ വർഗ്ഗം:ഇന്ത്യയിലെ പക്ഷികൾ വർഗ്ഗം:റഷ്യയിലെ പക്ഷികൾ വർഗ്ഗം:യൂറോപ്പിലെ പക്ഷികൾ വർഗ്ഗം:Animals described in 1758
എച്ച് ബി ആക്റ്റൺ
എച്ച് ബി ആക്റ്റൺ ആയി പരാമർശിക്കപ്പെടുന്ന ഹാരി ബുറോസ് ആക്റ്റൺ (ജൂൺ 2, 1908 - ജൂൺ 16, 1974) രാഷ്ട്രീയ തത്ത്വചിന്തയിലെ ഒരു ഇംഗ്ലീഷ് അക്കാദമിക് ആയിരുന്നു. മാർക്സിസം-ലെനിനിസത്തെ എതിർക്കുകയും മുതലാളിത്ത ധാർമ്മികതയെ പ്രതിരോധിക്കുകയും ചെയ്യുന്ന പുസ്തകങ്ങൾ പ്രസിദ്ധീകരിക്കുകയും ചെയ്തു. മാർക്സിസത്തിന്റെ പൊരുത്തക്കേടിനെക്കുറിച്ച് അദ്ദേഹം പ്രത്യേകിച്ചും വാദങ്ങൾ ഉന്നയിച്ചു. അതിനെ അദ്ദേഹം 'ഫറാഗോ' (തത്ത്വചിന്തയിൽ) എന്ന് വിശേഷിപ്പിച്ചു. അദ്ദേഹത്തിന്റെ ദി ഇല്ല്യൂഷൻ ഓഫ് എപ്പോക് എന്ന പുസ്തകത്തിൽ ദൃശ്യമാകുന്നത് ഗുണനിലവാരമുള്ള ഒരു റഫറൻസ് പോയിന്റാണ്. മാർക്വിസ് ഡി കോണ്ടോർസെറ്റ്, ഹെഗൽ, ജോൺ സ്റ്റുവർട്ട് മിൽ, ഹെർബർട്ട് സ്പെൻസർ, എഫ്. എച്ച്. ബ്രാഡ്‌ലി, ബെർണാഡ് ബോസാൻക്വറ്റ്, സിഡ്നി വെബ് എന്നിവരായിരുന്നു മറ്റ് താൽപ്പര്യക്കാർ. നെഗറ്റീവ് യൂട്ടിലിറ്റേറിയനിസത്തിന്റെ ഒരു പതിപ്പും ആൿടൺ അംഗീകരിച്ചു. അതനുസരിച്ച് ക്ലേശസഹിഷ്‌ണുത കുറയ്ക്കുന്നതിന് സവിശേഷമായ ധാർമ്മിക പ്രാധാന്യമുണ്ട്.
ബാഹ്യ ലിങ്കുകൾ
വർഗ്ഗം:ഇംഗ്ലീഷ് തത്ത്വചിന്തകർ വർഗ്ഗം:1908-ൽ ജനിച്ചവർ വർഗ്ഗം:1974-ൽ മരിച്ചവർ
സർവ്വവിജ്ഞാനകോശം ഇൻസ്റ്റിറ്റ്യൂട്ട്
കേരള സർക്കാരിന്റെ കീഴിൽ തിരുവനന്തപുരം ആസ്ഥാനമായി പ്രവർത്തിക്കുന്ന സ്ഥാപനമാണ് സർവ്വവിജ്ഞാനകോശം ഇൻസ്റ്റിറ്റ്യൂട്ട്. മലയാള ഭാഷയിൽ സർവ്വവിജ്ഞാനകോശം തയ്യാറാക്കുക എന്നതാണ് ഈ സ്ഥാപനത്തിന്റെ പ്രധാന ലക്ഷ്യം. 1969 ലാണ് ഈ സ്ഥാപനം പ്രവർത്തനം ആരംഭിച്ചത്. നിലവിൽ സർവ്വവിജ്ഞാനകോശത്തിന്റെ 15 വാല്യങ്ങൾ പുറത്തിറങ്ങിയിട്ടുണ്ട്.
ചരിത്രം
1961-ൽ പട്ടം താണുപിള്ള മുഖ്യമന്ത്രിയായിരുന്ന കാലത്തു മലയാളത്തിൽ ഒരു വിജ്ഞാനകോശം നിർമ്മിക്കുന്നതിന് കേരളസർക്കാർ തീരുമാനിക്കുകയും ചീഫ് എഡിറ്ററായി പ്രൊഫ.എൻ.ഗോപാലപിള്ളയെ നിയമിക്കുകയും ചെയ്തു. 1969-ൽ ചേർന്ന എൻസൈക്ലോപീഡിയ കമ്മിറ്റിയുടെ തീരുമാനമാണ് ഇപ്പോൾ പ്രസിദ്ധീകരണം നടന്നു കൊണ്ടിരിക്കുന്ന 20 വാല്യങ്ങൾ ഉള്ള സർവ്വവിജ്ഞാനകോശത്തിന്റെ അടിസ്ഥാനം. 1972-ലാണ് ഒന്നാംവാല്യം പ്രസിദ്ധീകൃതമായത്. ഇതുവരെ സർവ്വവിജ്ഞാനകോശം 1 മുതൽ 15 വരെയുള്ള വാല്യങ്ങൽ പ്രസിദ്ധീകരിച്ചുകഴിഞ്ഞു. 16ാം വാല്യം പണിപ്പുരയിലാണ്. 1 മുതൽ 10 വരെയുള്ള വാല്യങ്ങളുടെ നവീകരണവും പൂർത്തിയാക്കിക്കഴിഞ്ഞു. പരിസ്ഥിതിവിജ്ഞാനകോശം, വാർഷികവിജ്ഞാനകോശം തുടങ്ങിയ നിരവധി ഏകവാല്യ വിജ്ഞാനകോശങ്ങൾ പ്രസിദ്ധീകരിക്കാനും ഇൻസ്റ്റിറ്റ്യൂട്ടിന് കഴിഞ്ഞിട്ടുണ്ട്. കേരളസർക്കാർ മലയാളപുസ്തകവികസനസമിതിയുടെ ഏറ്റവും നല്ല റഫറൻസ് പുസ്തകത്തിനുള്ള സംസ്ഥാനപുരസ്കാരം മൂന്നുതവണ സർവ്വവിജ്ഞാനകോശം വാല്യങ്ങൾക്കു ലഭിച്ചിട്ടുണ്ട്.
പുറം കണ്ണികൾ
വർഗ്ഗം:കേരളത്തിലെ കലാ-സാംസ്കാരികസ്ഥാപനങ്ങൾ
ബി.കെ.എൽ. വലവൽക്കർ റൂറൽ മെഡിക്കൽ കോളേജ്
മഹാരാഷ്ട്രയിലെ സവർദയിലുള്ള ഒരു സമ്പൂർണ മെഡിക്കൽ കോളേജാണ് ബികെഎൽ വാലവൽക്കർ റൂറൽ മെഡിക്കൽ കോളേജ്. കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) ബിരുദം നൽകുന്ന ഇത് മെഡിക്കൽ കൗൺസിൽ ഓഫ് ഇന്ത്യ അംഗീകരിച്ചിട്ടുണ്ട്.
മുംബൈ-ഗോവ ഹൈവേയിൽ ചിപ്ലൂണിൽ നിന്ന് 16 കിലോമീറ്ററും മുംബൈയിൽ നിന്ന് 290 കിലോമീറ്ററും അകലെയുള്ള സവർദ ഗ്രാമത്തിലാണ് ബി.കെ.എൽ.വാലവൽക്കർ റൂറൽ മെഡിക്കൽ കോളേജ് സ്ഥിതി ചെയ്യുന്നത്.
ഗ്രാമീണ ജനതയ്ക്ക് അവരുടെ വീട്ടുപടിക്കൽ ആധുനിക വൈദ്യസേവനങ്ങൾ ലഭ്യമാക്കുന്നതിനുള്ള അത്യാഹിതമായ സാഹചര്യത്തിലാണ് എസ്.വി.ജെ.സി. ട്രസ്റ്റ് 2015 ൽ 100 സീറ്റുകളുള്ള ഒരു മെഡിക്കൽ കോളേജ് ആരംഭിച്ചത്. ഈ കോളേജിൽ നിന്ന് പരിശീലനം നേടിയ മെഡിക്കൽ വിദ്യാർത്ഥികൾ അവരുടെ സേവനങ്ങൾ പ്രാദേശിക സമൂഹങ്ങൾക്ക് വാഗ്ദാനം ചെയ്യുമെന്നും ഇത് പിന്നീട് ഈ കമ്മ്യൂണിറ്റികളിലെ ആരോഗ്യ-സേവനങ്ങളുടെ മൊത്തത്തിലുള്ള ഗുണനിലവാരം മെച്ചപ്പെടുത് ചെയ്യും എന്നും കരുതുന്നു.
2015 സെപ്തംബർ 1-ന് ബി.കെ.എൽ. വലവൽക്കർ റൂറൽ മെഡിക്കൽ കോളേജ് ഉദ്ഘാടനം ചെയ്തു. നാസിക്കിലെ മഹാരാഷ്ട്ര ഹെൽത്ത് സയൻസസിലെ പ്രോ വൈസ് ചാൻസലർ ഡോ. ശേഖർ രാജ്ദേർക്കർ ഉദ്ഘാടന ചടങ്ങിൽ മുഖ്യാതിഥിയായിരുന്നു.
പുറം കണ്ണികൾ
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ലോനാർ ഗർത്തം
ഇന്ത്യയിൽ മഹാരാഷ്ട്രയിലെ ലോനാറിലുള്ള ഒരു തടാകമാണ് ലോനാർ ഗർത്ത തടാകം അല്ലെങ്കിൽ ലോനാർ ഗർത്തം. പുരാതനകാലത്ത്‌ ഒരു ചിന്നഗ്രഹം പതിച്ചാണ് ഇത് രൂപം കൊണ്ടത്‌. തടാകത്തിൽ ഉപ്പ് കലർന്ന വെള്ളമാണ്.കൃഷ്ണശിലയിൽ തീർക്കപ്പെട്ടിരിക്കുന്നതും ഉപ്പുവെള്ളം നിറഞ്ഞതുമായ ലോകത്തെ ഒരേയൊരു തടാകം എന്നാണ് ലോനാർ തടാകം വിളിക്കപ്പെടുന്നത്. ചരിത്രാതീത കാലത്ത് കൂറ്റൻ ഒരു ഉൽക്ക വന്നുപതിച്ചതേത്തുടർന്നുണ്ടായ ഗുഹാമുഖമാണ് ലോനാർ. ഏതാണ്ട് 52000 വർഷങ്ങൾ മുമ്പാണ് ഇത് സംഭവിച്ചത്
വർഗ്ഗം:ഉൽക്കാഗർത്തങ്ങൾ വർഗ്ഗം:മഹാരാഷ്ട്രയിലെ തടാകങ്ങൾ വർഗ്ഗം:ഇന്ത്യയിലെ തടാകങ്ങൾ
ചുവാഷ് വർമാനെ ബോർ ദേശീയോദ്യാനം
വോൾഗാ നദിയുടെ കേന്ദ്രഭാഗത്തെ പ്രദേശത്തുള്ള തുടർച്ചായുള്ള വലിയ ഒരു വനമാണ് ചുവാഷ് വർമാനെ ബോർ ദേശീയോദ്യാനം (റഷ്യൻ: Национальный парк «Чаваш Вармане»)). ജൈവവൈവിധ്യം സംരക്ഷിക്കുക, ചുവാഷ് ജനങ്ങളെ പ്രതിനിധീകരിക്കുന്ന ഒരു പ്രദേശത്തെ സംരക്ഷിക്കുക എന്നീ രണ്ട് കാര്യങ്ങൾക്കു വേണ്ടിയാണ് ഈ ഉദ്യാനം നിർമ്മിക്കപ്പെട്ടത്. യൂറോപ്പിലെ കിഴക്കിന്റെ കേന്ദ്രഭാഗത്തുള്ള സമതലത്തിൽ കാമാനദി വോൾഗയുമായി കൂടിച്ചേരുന്നിടത്തു നിന്ന് 100 കിലോമീറ്റർ പടിഞ്ഞാറായിട്ടാണ് ഈ ഉദ്യാനം സ്ഥിതിചെയ്യുന്നത്. റഷ്യയിലെ ചുവാഷിയയിലെ ചെമുർഷിൻസ്ക്കി ജില്ലയിലാണ് ഇത് സ്ഥിതിചെയ്യുന്നത്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
നോബുയോഷി അരാകി
ജാപ്പനീസ് ഫോട്ടോഗ്രാഫറും കണ്ടെമ്പററി ആർട്ടിസ്റ്റുമാണ് നോബുയോഷി അരാകി (ജനനം: മെയ് 25, 1940). ലൈംഗികതയും അടിമത്വവും കലാപരമായി സമന്വയിപ്പിക്കുന്ന ഫോട്ടോഗ്രാഫി രീതിയുടെ പേരിൽ അദ്ദേഹം അറിയപ്പെടുന്നു. അഞ്ഞൂറിലധികം പുസ്തകങ്ങൾ അദ്ദേഹത്തിന്റെതായി പ്രസിദ്ധീകരിക്കപ്പെട്ടിട്ടുണ്ട്.
ആദ്യകാല ജീവിതവും വിദ്യാഭ്യാസവും
1940 മെയ് 25 ന് ടോക്കിയോയിൽ ജനനം. 1959 മുതൽ ചിബ സർവകലാശാലയിൽ ചലച്ചിത്രവും ഫോട്ടോഗ്രാഫിയും പഠിച്ച അദ്ദേഹം 1963 ൽ അവിടെനിന്ന് ബിരുദം നേടി. 1968 ൽ, ഡെന്റു എന്ന പരസ്യ ഏജൻസിയിൽ ജോലി ചെയ്യവെ തന്റെ ഭാവി ഭാര്യയായ യോകോ ഓകിയെ കണ്ടുമുട്ടി.
കലാ ജീവിതം
അറിയപ്പെടുന്ന ഒരു ജാപ്പനീസ് കലാകാരനാണ് അരാകി. അദ്ദേഹത്തിന്റെ പല ഫോട്ടോഗ്രാഫുകളും നഗ്നതയുടെയും ലൈംഗികതയുടെയും അതിപ്രസരമുള്ളവയാണ്. അദ്ദേഹത്തിന്റെ ഫോട്ടോഗ്രാഫി പുസ്തകങ്ങളിൽ സെന്റിമെന്റൽ ജേർണി (1971), ടോക്കിയോ ലക്കി ഹോൾ (1990) എന്നിവ ഉൾപ്പെടുന്നു. 1990 ൽ അണ്ഡാശയ അർബുദം ബാധിച്ച് മരണമടഞ്ഞ ഭാര്യ യാക്കോയുമൊത്തുള്ള ജീവിതത്തിന്റെ ഡയറി കുറിപ്പുകളാണ് സെന്റിമെന്റൽ ജേർണി "1972-1992". സെന്റിമെന്റൽ ജേർണിയുടെ ആദ്യ ഭാഗം അവരുടെ ദാമ്പത്യജീവിതം, മധുവിധു, ലൈംഗിക ബന്ധം എന്നിവയെക്കുറിച്ച് പ്രതിപാദിക്കുന്നതാണ്. യോക്കോയുടെ അവസാന നാളുകളിൽ എടുത്ത ചിത്രങ്ങൾ വിന്റർ ജേണിയിൽ പ്രസിദ്ധീകരിച്ചിരുന്നു.
പാറും ബാഡ്‌ജറും അവരുടെ ഫോട്ടോബുക്ക് ഹിസ്റ്ററിയുടെ ആദ്യ വാല്യത്തിൽ അരാകിയുടെ സെറോക്കുസു ഷാഷിഞ്ചോ 24 (സിറോക്സ്ഡ് ഫോട്ടോ ആൽബം), സെഞ്ചിമെന്റരു നാ ടാബി (സെന്റിമെന്റൽ ജേർണി), ടോക്കിയോ ലക്കി ഹോൾ, ഷോകുജി (ദ ബാങ്ക്വറ്റ്) എന്നീ നാല് പുസ്തകങ്ങൾ ഉൾപ്പെടുത്തിയിരുന്നു.
സൺറൈസ് ആനിമേഷൻ സീരീസായ ബ്രെയിൻ പവേർഡിലേക്ക് അരാകി ഫോട്ടോകൾ നൽകിയിരുന്നു.
1981-ൽ, അരാകി ഹൈസ്കൂൾ ഗേൾ ഫേക്ക് ഡയറി എന്ന പേരിൽ ഒരു റോമൻ പോർണൊ ഫിലിം സംവിധാനം ചെയ്തിരുന്നു. അരാകിയുടെ ആരാധകരെയും പിങ്ക് ഫിലിം വിഭാഗത്തിലെ ചിത്രങ്ങളുടെ ആരാധകരെയും ഒരേപോലെ നിരാശപ്പെടുത്തുന്നതായിരുന്നു ഈ ചിത്രം.
ഐസ്‌ലാൻഡിക് സംഗീതജ്ഞ ബ്യോക് അരാക്കിയുടെ ആരാധകയാണ്, അവർ അദ്ദേഹത്തിന്റെ ഫോട്ടോകൾക്ക് മോഡലായിട്ടുണ്ട്. ബ്യോകിന്റെ അഭ്യർത്ഥനപ്രകാരം, 1997 ലെ അവരുടെ റീമിക്സ് ആൽബമായ ടെലിഗ്രാമിന്റെ കവറിനും ഉള്ളിലെ സ്ലീവ് പേജുകളും വേണ്ടി അദ്ദേഹം ഫോട്ടോയെടുത്തിരുന്നു. അടുത്തിടെ അദ്ദേഹം പോപ്പ് ഗായിക ലേഡി ഗാഗയുടെ ഫോട്ടോയും പകർത്തി.
2008 ൽ അരാകിക്ക് പ്രോസ്റ്റേറ്റ് കാൻസർ ഉണ്ടെന്ന് കണ്ടെത്തുകയും, ശസ്ത്രക്രിയയിലൂടെ ട്യൂമർ വിജയകരമായി നീക്കം ചെയ്യുകയും ചെയ്തു.
2010 ൽ അരാകിയുടെ പൂച്ച ചിരോ പ്രായമായി മരിച്ചു.
2013 ഒക്ടോബറിൽ, റെറ്റിന ധമനിയുടെ തടസ്സം മൂലം അരാകിയുടെ വലത് കണ്ണിലെ കാഴ്ച നഷ്ടപ്പെട്ടു. ഈ അനുഭവത്തിൽ നിന്ന് പ്രചോദനം ഉൾക്കൊണ്ട് അദ്ദേഹം ടോക്കിയോയിലെ ടക ഇഷി ഗാലറിയിൽ 2014 ജൂൺ 21 ന് ലവ് ഓൺ ദ ലെഫ്റ്റ് ഐ എന്ന പേരിൽ എക്സിബിഷൻ നടത്തി.
തർക്കം
മോഡലുകളോടുള്ള അടുപ്പത്തിന്റെ പേരിൽ അരാകി പ്രശസ്തനാണ്. 2011 ൽ ഇതിനെക്കുറിച്ച് ചോദിച്ചപ്പോൾ, താൻ ലൈംഗികതയിലൂടെയാണ് ഈ അടുപ്പം നേടുന്നതെന്ന് അദ്ദേഹം വീമ്പിളക്കുകയുണ്ടായി.
2018 ഏപ്രിലിൽ, 2001 മുതൽ 2016 വരെ അരാകിക്ക് വേണ്ടി പോസ് ചെയ്ത മോഡലായ കൌറി, അരാകിയുമായുള്ള ബന്ധത്തെക്കുറിച്ച് ഒരു ബ്ലോഗ് പോസ്റ്റ് എഴുതി, അതിൽ അരാകിയുടെ സാമ്പത്തികവും കലാപരവുമായ ചൂഷണത്തെക്കുറിച്ച് അവർ ആരോപിച്ചിരുന്നു. “കരാർ ഇല്ലാതെ ജോലി ചെയ്യിപ്പിച്ചു, അപരിചിതർക്ക് മുന്നിൽ നഗ്ന രംഗങ്ങൾ ഉൾപ്പടെയുള്ള ഷൂട്ടുകളിൽ പങ്കെടുക്കാൻ നിർബന്ധിതയാക്കി, ശമ്പളം കൃത്യമായി നൽകിയിരുന്നില്ല, അതുപോലെ അവരുടെ നഗ്നചിത്രങ്ങൾ പലപ്പോഴും അവരുടെ സമ്മതമില്ലാതെ ഉപയോഗിക്കാറുണ്ട് എന്നിങ്ങനെയുള്ള ആരോപണങ്ങൾ കൌറി ഉന്നയിച്ചു. 2017 ൽ, കൌറിയുടെ ചില ഫോട്ടോകൾ‌ വീണ്ടും പ്രസിദ്ധീകരിക്കുകയോ പ്രദർശിപ്പിക്കുകയോ ചെയ്യരുതെന്ന്‌ അഭ്യർ‌ത്ഥിച്ചപ്പോൾ‌, കൌറിക്ക് അതിനുള്ള അവകാശമില്ലെന്ന്‌ മുന്നറിയിപ്പ് നൽകി അരാകി കത്തെഴുതി. ഈ അനുഭവം തന്നെ മാനസിക ആഘാതത്തിലേക്കും അനാരോഗ്യത്തിലേക്കും നയിച്ചതായി കൌറി പറയുന്നു. മി ടൂ പ്രസ്ഥാനം തന്നെ സംസാരിക്കാൻ പ്രേരിപ്പിച്ചതായി കൌറി പ്രസ്താവിച്ചു. ഈ ആരോപണങ്ങൾ ഒരു ഫോട്ടോഗ്രാഫറും അദ്ദേഹത്തിന്റെ വിഷയവും തമ്മിലുള്ള പവർ ഡൈനാമിക്സിനെക്കുറിച്ച് ചോദ്യങ്ങൾ ഉണ്ടാകാൻ കാരണമായിട്ടുണ്ട്. കൌറിയുടെ അവകാശവാദങ്ങളെക്കുറിച്ച് അവബോധം വളർത്തുന്നതിനായി, ആംഗ്രി ഏഷ്യൻ ഗേൾസ് അസോസിയേഷൻ എന്ന ആക്ടിവിസ്റ്റ് ഗ്രൂപ്പ്, 2018 ഡിസംബറിൽ സി / ഒ ബെർലിനിൽ അരാകിയുടെ ഫോട്ടോകളുടെ പ്രദർശനം ആരംഭിച്ചപ്പോൾ പ്രതിഷേധിച്ചിരുന്നു.
ശേഖരങ്ങൾ
അരകിയുടെ സൃഷ്ടികൾ ഇനിപ്പറയുന്ന ഗാലറികളുടെ പൊതു ശേഖരങ്ങളിൽ ഉൾപ്പെട്ടിട്ടുണ്ട്:
പുറം കണ്ണികൾ
വർഗ്ഗം:ടോക്കിയോയിൽ നിന്നുള്ളവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1940-ൽ ജനിച്ചവർ വർഗ്ഗം:ജാപ്പനീസ് ഫോട്ടോഗ്രാഫർമാർ
ഡാർക്ക് ജൂഡി
ഉത്തര ഭാരതത്തിൽ കാണപ്പെടുന്ന ഒരിനം പൂമ്പാറ്റയാണ്   ഡാർക്ക് ജൂഡി. Abisara fylla എന്ന ശാസ്ത്ര നാമത്തിൽ അറിയപ്പെടുന്ന ഇവ  റിയോഡിനിഡേ കുടുംബത്തിൽ ഉൾപ്പെടുന്നു.
ആവാസം
ഇന്ത്യ യിൽ ഇവ സിക്കിം,അരുണാചൽ പ്രദേശ്‌, പശ്ചിമ ബംഗാൾ ഉത്തരാഞ്ചൽ മണിപ്പൂർ എന്നിവിടങ്ങളിൽ ഇവ കാണപ്പെടുന്നു. ഫെബ്രുവരി-ജൂലൈ, നവംബർ  മാസങ്ങളിൽ ഇവയെ കൂടുതലായി കാണാം വർഗ്ഗം:ഇന്ത്യയിലെ ചിത്രശലഭങ്ങൾ
ഭാംഗ്രനൃത്തം
പഞ്ചാബ് പ്രവിശ്യയുടെ വിഭജനത്തിനു ശേഷം കിഴക്കൻ പഞ്ചാബ് (പഞ്ചാബ്, ഇന്ത്യ) പടിഞ്ഞാറൻ പഞ്ചാബ് (പഞ്ചാബ്, പാകിസ്താൻ), 1947-ൽ സ്വാതന്ത്ര്യ പ്രസ്ഥാനത്തോടനുബന്ധിച്ച് നീക്കം ഇന്ത്യയിലും പാകിസ്താനിലും (ബ്രിട്ടീഷ്, ഇന്ത്യ) ഉണ്ടായപ്പോൾ മാഝ എന്ന പ്രദേശം ബീസ്, രവി എന്നീ നദികൾക്ക് ഇടയിൽ ആയിരുന്നു. സത്ലജ് നദിയുടെ ഉത്തര ദിശയിൽ, അതായത് ടൻ ടരൺ ജില്ലയിലുള്ള ബീസ്, സത്ലജ്, ഹാരികെ എന്നീ നദികളുടെ നദീസംഗമം മുതൽ രവി നദി വരെ വ്യാപിച്ച് കിടക്കുന്ന പ്രദേശം മുഴുവൻ മാഝ പ്രവിശ്യയിൽ ഉൾപ്പെട്ടതാണ്.
വിവിധ തരങ്ങൾ
ഭാംഗ്ര നൃത്തത്തിൻറെ ഉത്ഭവത്തെ കുറിച്ചു പല ഊഹാപോഹങ്ങളും ഉണ്ട്. ധില്ലൻറെ അഭിപ്രായത്തിൽ പഞ്ചാബിൻറെ ആയോധനകലയായ ഭാഗായുമായി ബന്ധപ്പെട്ടതാണ് ഭാംഗ്ര. അതേസമയം, മാഝയിലെ നാടോടി നൃത്തം ഉത്ഭവിച്ചത് സിയാൽക്കോട്ടിലാണ്, അതിൻറെ വേരുകൾ ഉള്ളത് ഗുജ്രൻവാല, ശേഖുപുർ, ഗുജറാത്ത്‌, ഗുർദാസ്പൂർ എന്നിവടങ്ങളിലാണ്. സിയാൽക്കോട്ടിലെ ഗ്രാമങ്ങളിൽ നടക്കുന്ന പരമ്പരാഗത രൂപമാണ് സ്റ്റാൻഡേർഡ് ആയി കണക്കാക്കപ്പെടുന്നത്. [6]
പാകിസ്താനിലെ പഞ്ചാബ് പ്രവിശ്യയിലുള്ള ഒരു പ്രധാന പട്ടണവും സിയാൽകോട്ട് ജില്ലയുടെ ആസ്ഥാനനഗരവുമാണ് സിയാൽകോട്ട്. വടക്കുകിഴക്കൻ പഞ്ചാബിൽ ഇന്ത്യൻ അതിർത്തിയിലായാണ് സിയാൽകോട്ട് നഗരം സ്ഥിതി ചെയ്യുന്നത്. 19 ചതുരശ്ര കിലോമീറ്റർ വിസ്തീർണ്ണമുള്ള സിയാൽകോട്ട് പാകിസ്താനിലെ പന്ത്രണ്ടാമത്തെ ഏറ്റവും ജനസംഖ്യയേറിയ നഗരമാണ്.
പരമ്പരാഗത ഭാംഗ്ര / മജ്ഹയിലെ പരമ്പരാഗത നൃത്തം
എന്നാൽ മജ്ഹ പ്രദേശത്തെ പരമ്പരാഗത നൃത്തം ഉണ്ടായത് സിയാൽകോട്ടിലാണ്. ഗുജ്രൻവാല, ഷെയ്കുപൂർ, പാകിസ്താനി പഞ്ചാബിലെ ഗുജറാത്ത് ജില്ല, ഗുർദാസ്പൂർ എന്നിവിടങ്ങളിലെയെല്ലാം പരമ്പരാഗത നൃത്തത്തിന് ഭാംഗ്രയുമായി ബന്ധമുണ്ട്. സിയാൽകോട്ട് ജില്ലയിലെ ഗ്രാമങ്ങളിലുള്ള ഭാംഗ്രയാണ് പരമ്പരാഗത ഭാംഗ്ര നൃത്തത്തിന്റെ അടിസ്ഥാനമായി സ്വീകരിച്ചിരിക്കുന്നത്.
അവലംബം
വർഗ്ഗം:ഇന്ത്യയിലെ നൃത്തങ്ങൾ
എൽ16 81എം.എം. മോർട്ടാർ
യുണൈറ്റഡ് കിങ്ങ്ഡവും കാനഡയും യോജിച്ച് രൂപകൽപ്പന ചെയ്ത ചെറിയ പീരങ്കിയാണ് '''81 എം.എം. മോർട്ടാർ'''. ഇന്ത്യൻ സൈന്യമടക്കം ലോകത്തിലെ അനവധി രാജ്യങ്ങൾ 81 എം.എം. മോർട്ടാർ യുദ്ധത്തിലുപയോഗിക്കുന്നു.
ഭാഗങ്ങൾ
ലഘുചിത്രം|മോർട്ടാറിന്റെ വിവിധഭാഗങ്ങളുടെ വിവരണം 81 എം.എം. മോർട്ടാറിനെ നാല് ഭാഗങ്ങളായി തിരിച്ചിരിക്കുന്നു. സൈനിക നീക്കങ്ങൾക്കിടയിൽ ഇവ നാല് ഭാഗങ്ങളാക്കി വേർതിരിച്ചാണ് മറ്റൊരു സ്ഥലത്തേക്ക് കൊണ്ടുപോകുന്നത്.
ബേസ് പ്ലേറ്റ്
81 മോർട്ടാറിന്റെ ബാരൽ ഉറപ്പിക്കുന്ന അടിസ്ഥാനഭാഗമാണ് ബേസ് പ്ലേറ്റ്. പല രാജ്യങ്ങളിലായി ത്രികോണാകൃതിയിലും വൃത്താകൃതിയിലുമുള്ള ചതുരാകൃതിയിലുമുള്ള ബേസ് പ്ലേറ്റുകളുണ്ട്. ഇന്ത്യയിൽ പൊതുവെ ത്രികോണാകൃതിയിലുള്ള ബേസ് പ്ലേറ്റാണ് ഉപയോഗിക്കുന്നത്. ഫയർ ചെയ്യുമ്പോൾ ബോംബ് മുന്നോട്ടുകുതിക്കുന്നതിന്റെ പ്രതിപ്രവർത്തനഫലമായുണ്ടാകുന്ന കീഴോട്ടുള്ള തള്ളൽ അനുഭവപ്പെടുന്നത് ഈ ബേസ്‌പ്ലേറ്റിലാണ്.
ബേസ് പ്ലേറ്റിന്റെ കീഴ്‌ഭാഗത്ത് പ്ലേറ്റിനെ നന്നായി മണ്ണിലുറപ്പിച്ചുനിർത്തുന്നതിനായി മൂന്ന് സ്പൈക്സ് ഉണ്ട്.
ബാരൽ
ബേസ് പ്ലേറ്റിന്റെ മധ്യത്തിലുള്ള കുഴിയിലാണ് ബാരലിന്റെ കീഴ്‌ഭാഗം ഉറപ്പിക്കുന്നത്. മധ്യഭാഗം ബൈപോഡിലും ഉറപ്പിക്കുന്നു. 1280 മില്ലീമീറ്റർ നീളമുള്ള ബാരലിന്റെ അകവ്യാസം 81 മില്ലീലീറ്റർ ആണ്.
ബാരലിന്റെ കീഴ്‌ഭാഗത്ത് പുറത്തായി സേഫ്റ്റിപിൻ ഉറപ്പിച്ചിരിക്കുന്നു. അതിനോട് ചേർന്ന് ബാരലിന്റെ ഉള്ളിൽ ഏറ്റവും താഴെയായി ഒരു ഫയറിംഗ് പിൻ ഉറപ്പിച്ചിരിക്കുന്നു. ഫയറിംഗ് പിൻ ഫയറിംഗിനായി സജ്ജമാക്കുവാനും ഒളിപ്പിച്ചുവെക്കാനും ബാരലിനു പുറത്തുള്ള സേഫ്റ്റിപിന്നാണ് ഉപയോഗിക്കുന്നത്.
ബോംബ് അനായസം നീങ്ങുന്നതിനായി ബാരലിന്റെ ഉൾവശം നല്ല മിനുസമുള്ളതായി നിർമ്മിച്ചിരിക്കുന്നു. ഓരോ ഫയറിംഗിനുശേഷവും ബാരൽ വൃത്തിയാക്കാറുണ്ട്.
ബൈപ്പോഡ്
പേര് സൂചിപ്പിക്കും പോലെ തന്നെ രണ്ട് കാലുകളാണിവ. താഴെഭാഗം ബേസ്‌ പ്ലേറ്റിലുറപ്പിച്ച ബാരലിന്റെ ബാക്കിഭാഗം ശരിയായി മണ്ണിലുറപ്പിക്കുന്നത് ബൈപ്പോഡിന്റെ സഹായത്തോടെയാണ്. ബൈപോഡിന്റെ ഇരുകാലുകളുടേയും സംഗമസ്ഥാനത്തുനിന്നും തുടങ്ങുന്ന പിരിയൻ ആണിയുടെ മുകളറ്റത്ത് തിരശ്ചീനമായി ക്ലാമ്പുകൾ ഉറപ്പിച്ചിരിക്കുന്നു. ഈ ക്ലാമ്പിനുള്ളിലാണ് ബാരൽ ഉറപ്പിച്ചുനിർത്തുന്നത്.
ബൈപ്പോഡിൽ സജ്ജമാക്കിയിരിക്കുന്ന സംവിധാനങ്ങൾ കൊണ്ട് ബാരലിനെ ഇടത്തേയ്ക്കും വലത്തേയ്ക്കും മുകളിലേയ്ക്കും താഴേയ്ക്കും അനായാസം നീക്കാനാവുന്നു, കാലുകൾ ഇളക്കി നീക്കാതെ തന്നെ. സൈറ്റിൽ ക്രമീകരിച്ച ലക്ഷ്യത്തിലേയ്ക്ക് ബാരലിനെ നീക്കുന്നത് ഈ ക്രമീകരണങ്ങളുടെ സഹായത്തോടെയാണ്.
സൈറ്റ്
ബൈപ്പോഡിലുറപ്പിച്ച ബാരലിന്റെ ദിശ, ബാലൻസ് എന്നിവ ശരിയാക്കാൻ സൈനികരെ സഹായിക്കുന്ന ഉപകരണമാണ് സൈറ്റ്. ലക്ഷ്യം കൃത്യമായി നിർണ്ണയിക്കാനാണ് ഇത് ഉപയോഗിക്കുന്നത്. സൈറ്റിന്റെ രണ്ട് വശങ്ങളിലായി തിരശ്ചീനമായും ലംബമായും ഘടിപ്പിച്ചിരിക്കുന്ന സ്ഫടികസിലിണ്ടറിനുള്ളിലെ വായുവിന്റെ കുമിള മധ്യത്തിലാക്കിയാണ് ഇത് സാധിക്കുന്നത്.
സൈറ്റ് മോർട്ടാറിന്റെ ഭാഗമാണെങ്കിലും യഥാർത്ഥത്തിൽ ഇത്  ഘടിപ്പിക്കാതെയും മോർട്ടാർ ഫയർ ചെയ്യാനാകും. പക്ഷേ അലക്ഷ്യമായി മാത്രം. ഇതേ ഉപകരണം തന്നെ എം.എം.ജി. പോലുള്ള മറ്റ് യുദ്ധോപകരണങ്ങളിലും ഉപയോഗിക്കാവുന്നതാണ്.
ബോംബ്
മൂന്ന് തരത്തിലുള്ള ബോംബുകളാണ് 81 മോർട്ടാറിലുപയോഗിക്കുന്നത്: 379 മി.മീ നീളവും 80.8 മി.മീ വ്യാസവും 4.2 കി.ഗ്രാം ഭാരവുമുള്ളവയാണ് ഈ ബോംബുകൾ.
ഫയർ ചെയ്യുമ്പോൾ
ലഘുചിത്രം|81 എം.എം. മോർട്ടാർ ഫയറിംഗിന്റെ വീഡിയോദൃശ്യം ഗ്ലോബൽ പൊസിഷനിങ് സിസ്റ്റം വഴി മോർട്ടാർ ഉറപ്പിച്ചിരിക്കുന്ന സ്ഥലത്തിന്റേയും ലക്ഷ്യസ്ഥാനത്തിന്റേയും മാപ്പിലെ വിവരങ്ങൾ (Map Reference) മനസ്സിലാക്കി ബാരലിന്റെ ചരിവ് കണക്കാക്കി സൈറ്റുപയോഗിച്ച് ലക്ഷ്യസ്ഥാനത്തേക്ക് മോർട്ടാർ ഫയർ ചെയ്യാനായി സജ്ജമാക്കുന്നു.
സേഫ്ടിപിൻ തിരിച്ച് ബാരലിനുള്ളിലെ ഫയറിംഗ് പിൻ സജ്ജമാക്കുന്നു. പിന്നീട് ബോംബ് ബാരലിന്റെ മുൻവശത്തുകൂടി ഉള്ളിലേക്കിടുന്നു. ഊർന്ന് താഴെയിറങ്ങുന്ന ബോബിന്റെ ഏറ്റവും പിറകിലുള്ള പെർക്യൂഷൻ ക്യാപ്പിൽ ഫയറിംഗ് പിൻ തുളച്ചുകയറുന്നതോടെ ബോംബിന്റെ പുറകുവശത്ത് തീപിടിക്കുകയും അതിശക്തിയോടെ ബോംബ് മുന്നോട്ടുകുതിക്കുകയും ബഹുദൂരം വായുവിലൂടെ സഞ്ചരിച്ച് ലക്ഷ്യസ്ഥാനത്തെത്തുകയും ചെയ്യുന്നു.
അവലംബം
വർഗ്ഗം:പീരങ്കികൾ
യൂസ്റ്റേക്കിയൻ നാളി
ചെവിയുടെ മധ്യഭാഗമായ മധ്യകർണ്ണത്തെ ഗ്രസനിയുമായി ബന്ധപ്പെടുത്തുന്ന കുഴലാണ് യൂസ്റ്റേക്കിയൻ നാളി(auditory tube or pharyngotympanic tube). പ്രായപൂർത്തിയായ ഒരു മനുഷ്യനിൽ യൂസ്റ്റേക്കിയൻ നാളിയ്ക് ഏകദേശം 35mm (3-4 cm ) നീളമുണ്ട്. ബാർട്ടോലോമിയോ യൂസ്റ്റാഷി എന്ന ശരീരശാസ്ത്രവിശാരദന്റെ പേരിലാണ് ഇതറിയപ്പെടുന്നത്.
ധർമ്മം
പൊതുവേ അടഞ്ഞുകാണപ്പെടുന്ന ഈ കുഴൽ മധ്യകർണ്ണത്തിനും അന്തരീക്ഷത്തിനുമിടയിൽ വാതകമർദ്ദം തുലനപ്പെടുത്തുന്നു. കർണ്ണപടത്തിനിരുവശവുമുള്ള വാതകമർദ്ദം സമമായി നിലനിർത്തുകയാണ്‌ ഇതുവഴി ചെയ്യുന്നത്. ആഹാരം വിഴുങ്ങുമ്പോൾ ഈ കുഴൽ തുറക്കുന്നു. ഇതിനായി ഗ്രസനിയിൽ നിന്ന് വാതകത്തെ മധ്യകർണ്ണത്തിലേയ്ക്കെത്തിക്കാൻ ഈ കുഴൽ സഹായിക്കുന്നു. ഇതുകൂടാതെ മദ്ധ്യകർണ്ണത്തിൽ നിന്നും  അധികമുള്ള ശ്ലേഷ്മവും സ്രവങ്ങളും ഗ്രസനിയിലേയ്ക് ഒഴുക്കിക്കളയാനും യൂസ്റ്റേക്കിയൻ നാളി സഹായിക്കുന്നു. അമിതശബ്ദത്തിൽ നിന്ന് മധ്യകർണ്ണത്തെ സംരക്ഷിക്കുന്നതും ഈ കുഴലാണ്.
രോഗബാധ
മധ്യകർണ്ണത്തെ ബാധിക്കുന്ന വീക്കവും രോഗാണുബാധയും ഓട്ടിറ്റിസ് മീഡിയ എന്ന അസുഖവും യൂസ്റ്റേക്കിയൻ നാളിയെ ബാധിക്കുന്നു. ജലത്തിന്റേയോ വായുവിന്റേയോ മർദ്ദവ്യതിയാനം സംഭവിച്ചാൽ ബാരോട്ടിറ്റിസ് എന്ന അവസ്ഥയുണ്ടാകുന്നു. സൈനസുകളിൽ അടിക്കടിയുണ്ടാകുന്ന രോഗാണുബാധ ശ്ലേഷ്മരസത്തിന്റെ അളവ് വർദ്ധിപ്പിക്കുന്നു. ഇതും യൂസ്റ്റേക്കിയൻ കുഴലിനെ ബാധിക്കുന്നു.
അവലംബം
വർഗ്ഗം:ചെവി
ഗ്രേസ് ആന്റണി
ഒരു മലയാള ചലച്ചിത്ര നടിയും മോഡലും ക്ലാസിക്കൽ നർത്തകിയുമാണ് ഗ്രേസ് ആന്റണി (ജനനം 9 ഏപ്രിൽ 1997). 18-ആം വയസ്സിൽ ഹാപ്പി വെഡ്ഡിംഗ് (2016) ആയിരുന്നു ആദ്യ ചിത്രം. 2019-ൽ പുറത്തിറങ്ങിയ ഹിറ്റ് ചിത്രമായ കുമ്പളങ്ങി നൈറ്റ്‌സിലൂടെയാണ് ഗ്രേസ് അറിയപ്പെട്ടു തുടങ്ങിയത്. തമാശ (2019), ഹലാൽ ലവ് സ്റ്റോറി (2020), സാജൻ ബേക്കറി (2021) തുടങ്ങിയ ചിത്രങ്ങളിലെ വേഷങ്ങളിലൂടെ അവർ നിരൂപകപ്രശംസയും പ്രശസ്തിയും നേടി. 2020-ൽ ക്-നോളജ് എന്ന പേരിൽ 15 മിനിറ്റ് ദൈർഘ്യമുള്ള ഒരു ഹ്രസ്വചിത്രം തിരക്കഥയെഴുതി സംവിധാനം ചെയ്തു.
ആദ്യകാലജീവിതം
എറണാകുളം ജില്ലയിലെ മുളംതുരുത്തിയാണ് സ്വദേശം. കാലടി ശ്രീ ശങ്കരാചാര്യ സംസ്കൃത സർവ്വകലാശാലയിൽ നിന്നും ഭരതനാട്യത്തിൽ ബിരുദമെടുത്തു.
ചലച്ചിത്രരംഗത്ത്
ഭരതനാട്യം ബിരുദപഠനത്തിന്റെ രണ്ടാം വർഷത്തിൽ, ഒരു ഓഡിഷൻ വഴി ഹാപ്പി വെഡ്ഡിംഗ് എന്ന ചിത്രത്തിലൂടെ ചലച്ചിത്രരംഗത്തെത്തി. തുടർന്ന് ലക്ഷ്യം, കാംബോജി, ജോർജ്ജേട്ടൻസ് പൂരം എന്നീ ചിത്രങ്ങളിൽ അഭിനയിച്ചു. ശ്യാം പുഷ്കരന്റെ തിരക്കഥയിൽ മധു സി. നാരായണൻ സംവിധാനം ചെയ്ത കുമ്പളങ്ങി നൈറ്റ്സ് എന്ന ചിത്രത്തിൽ ഫഹദ് ഫാസിലിനോടൊപ്പം ചെയ്ത വേഷം ഒരു വഴിത്തിരിവായി. ഈ ചിത്രത്തിലെ പ്രകടനത്തിന് മികച്ച സഹനടിക്കുള്ള ഏഷ്യാനെറ്റ് ഫിലിം അവാർഡ് ലഭിച്ചു.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ
എപ്പിഫൈസിസ്
ഒരു നീണ്ട അസ്ഥിയുടെ അഗ്രഭാഗത്തുള്ള ഉരുണ്ട ഭാഗമാണ് എപ്പിഫൈസിസ്. എപ്പിഫൈസിസിനും ഡയാഫിസിസിനും ഇടയിൽ (അസ്ഥിയുടെ നീളമുള്ള മധ്യഭാഗം) എപ്പിഫൈസൽ പ്ലേറ്റ് (ഗ്രോത്ത് പ്ലേറ്റ്) ഉൾപ്പെടുന്നമെറ്റാഫൈസിസ് സ്ഥിതിചെയ്യുന്നു. അസ്ഥികൾ കൂടിച്ചേരുന്ന ഇടത്ത് എപ്പിഫൈസിസ് ആർട്ടിക്യുലാർ കാർട്ടിലേജ് കൊണ്ട് മൂടിയിരിക്കുന്നു; അതിനു താഴെയായി സബ്കോണ്ട്രൽ ബോൺ എന്നറിയപ്പെടുന്ന എപ്പിഫൈസൽ പ്ലേറ്റിന് സമാനമായ ഒരു മേഖലയുണ്ട്.
എപ്പിഫൈസിസ് ചുവന്ന അസ്ഥി മജ്ജ കൊണ്ട് നിറഞ്ഞിരിക്കുന്നു, ഇത് ചുവന്ന രക്താണുക്കൾ (ചുവന്ന രക്താണുക്കൾ) ഉത്പാദിപ്പിക്കുന്നു.
ഘടന
നാല് തരം എപ്പിഫൈസിസ് ഉണ്ട്:
എപ്പിഫൈസിസ് ഉള്ള അസ്ഥികൾ
എപ്പിഫൈസിസ് ഉള്ള നിരവധി അസ്ഥികളുണ്ട്:
സ്യൂഡോ-എപ്പിഫൈസിസ്
കണ്ണി=//upload.wikimedia.org/wikipedia/commons/thumb/4/4f/Metatarsal_pseudo-epiphysis.jpg/170px-Metatarsal_pseudo-epiphysis.jpg|ലഘുചിത്രം|216x216ബിന്ദു| കുട്ടികളിൽ ആദ്യത്തെ മെറ്റാറ്റാർസലിന്റെ ഒരു സ്യൂഡോ-എപ്പിഫൈസിസ് ഉണ്ടാകുന്നത് സാധാരണമാണ്. ഒരു സ്യൂഡോ-എപ്പിഫൈസിസ് എന്നത് ഒരു എപ്പിഫൈസിസ് ഇല്ലാത്ത ഒരു അസ്ഥിയുടെ എപ്പിഫിസിസ് പോലെ കാണപ്പെടുന്ന ഒരു അറ്റമാണ്. ഒരു സ്യൂഡോ-എപ്പിഫൈസിസ് ഒരു ട്രാൻസവേഴ്സ്നോച്ച് കൊണ്ട് നിർവചിച്ചിരിക്കുന്നു, ഇത് ഗ്രോത്ത് പ്ലേറ്റിന് സമാനമാണ്. എന്നിരുന്നാലും, ഈ തിരശ്ചീന നോച്ചുകളിൽ സാധാരണ ഗ്രോത്ത് പ്ലേറ്റില് കാണപ്പെടുന്ന സാധാരണ സെൽ നിരകൾ ഇല്ല, മാത്രമല്ല രേഖാംശ അസ്ഥി വളർച്ചയ്ക്ക് ഇത് കാര്യമായ സംഭാവന നൽകുന്നില്ല. സാധാരണ ജനസംഖ്യയുടെ 80% പേരിൽ ആദ്യത്തെ മെറ്റാകാർപൽ അസ്ഥിയുടെ വിദൂര അറ്റത്തും 60% ൽ രണ്ടാമത്തെ മെറ്റാകാർപലിന്റെ പ്രോക്സിമൽ അറ്റത്തും സ്യൂഡോ-എപ്പിഫൈസിസ് കാണപ്പെടുന്നു.
പാടാത്ത പൈങ്കിളി (പരമ്പര)
പാടാത്ത പൈങ്കിളി ഒരു ഇന്ത്യൻ മലയാള ഭാഷാ പരമ്പരയാണ്. 7 സെപ്റ്റംബർ 2020 ന് പ്രാദേശിക വിനോദ ചാനലായ ഏഷ്യാനെറ്റിൽ സംപ്രേഷണം തുടങ്ങുകയും ഡിസ്നി+ഹോട്സ്റ്റാറിൽ സ്ട്രീമിംഗ് ചെയ്യുന്നുണ്ട്. ബംഗാളി സീരിയൽ കേ അപോൻ കേ പൊറിൻ്റെ റീമേക്ക് ആണ് ഈ പരമ്പര. 2023 മാർച്ച് 24-ന് അവസാനിച്ചു.
എപ്പിഫൈസിസ്
ക്ലിനിക്കൽ പ്രാധാന്യം
എപ്പിഫൈസിസിന്റെ പാത്തോളജികളിൽ അവസ്കുലർ നെക്രോസിസ്, ഓസ്റ്റിയോചോൻഡ്രോസിസ് ഡിസ്സെക്കൻസ് (OCD) എന്നിവ ഉൾപ്പെടുന്നു. ഒസിഡിയിൽ സബ്കോണ്ട്രൽ അസ്ഥി ഉൾപ്പെടുന്നു.
എപ്പിഫൈസൽ ലീഷ്യനുകളിൽ, കോണ്ട്രോബ്ലാസ്റ്റോമ, ജയന്റ് സെൽ ട്യൂമർ എന്നിവ ഉൾപ്പെടുന്നു.
പാടാത്ത പൈങ്കിളി (പരമ്പര)
സ്വീകരണം
ഈ പരമ്പര ഏഷ്യാനെറ്റ് ചാനലിൽ 2020 സെപ്റ്റംബർ 7 ന് രാത്രി 8:30 ന് സംപ്രേഷണം ആരംഭിച്ചു. തുടക്കത്തിൽ, ഷോയ്ക്ക് നല്ല പ്രേക്ഷകർ ലഭിച്ചിരുന്നുവെങ്കിലും മുഖ്യകഥാപാത്രമായി എത്തിയ സൂരജ് സൺ ചില ആരോഗ്യപ്രശ്നങ്ങൾ കാരണം ഷോയിൽ നിന്ന് പിന്മാറിയത്തിന് ശേഷം കുറയാൻ തുടങ്ങി. പിന്നീട് ടി.ആർ.പി റേറ്റിംഗ് കുറഞ്ഞതിനാൽ ഷോ 10:00 PM ലേക്ക് നീങ്ങി.28 മാർച്ച് 2022 മുതൽ ബിഗ് ബോസ് മലയാളം റിയാലിറ്റി ഷോയുടെ സംപ്രേക്ഷണം സംബന്ധിച്ച് പരമ്പര ഉച്ചയ്ക്ക് 2:30-ലേക്ക് മാറ്റി. നല്ല റേറ്റിംഗ് ഉള്ളതിനാൽ 2022 നവംബർ 28 മുതൽ ഷോ വീണ്ടും രാത്രി 10:00 ലേക്ക് മാറ്റി, 2023 മാർച്ച് 24-ന് അവസാനിച്ചു..
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
എപ്പിഫൈസിസ്
അവലംബം
വർഗ്ഗം:അസ്ഥികൂട വ്യവസ്ഥ
റാണി പത്മിനി (നടി)
സ്വകാര്യ ജീവിതം
മദ്രാസിലെ അണ്ണ നഗറിൽ ചൗദ്രിയുടേയും ഇന്ദിരകുമാരിയുടേയും മകളായി ജനിച്ചു. മാതാപിതാക്കൾക്ക് അവൾ ഏകമകളായിരുന്നു. അവൾക്ക് ഒരു സഹോദരനും സഹോദരിയും ഉണ്ട് എന്നും കാണുന്നു.
മരണം
1986 ഒക്ടോബർ 15 ന് രാവിലെ റാണി പത്മിനിയുടെ ഡ്രൈവർ ജെബരാജ്, കാവൽക്കാരൻ ലക്ഷ്മി നരസിംഹൻ എന്ന കുട്ടി, പാചകക്കാരൻ ഗണേശൻ എന്നിവർ ചേർന്ന് അമ്മ ഇന്ദിരകുമാരിയെ ആക്രമിച്ച് കൊലപ്പെടുത്തി. അമ്മയുടെ നിലവിളി കേട്ട റാണി പത്മിനി അന്വേഷണത്തിന് വന്നെങ്കിലും പുരുഷന്മാർ അവരെ കീഴടക്കി കൊലപ്പെടുത്തി. മൂന്നുപേരെയും അറസ്റ്റ് ചെയ്ത് ജീവപര്യന്തം തടവിന് ശിക്ഷിച്ചു. റാണി പത്മിനിയുടെ കൊലപാതകം തമിഴ്‌നാട്ടിലും കേരളത്തിലും കോളിളക്കം സൃഷ്ടിച്ചിരുന്നു. റാണി പത്മിനിയുമായി അടുത്ത ബന്ധം പുലർത്തിയിരുന്ന ഒരു ഉന്നത വ്യക്തിയെ സംരക്ഷിക്കാനാണ് മൂന്ന് പേരെ അറസ്റ്റ് ചെയ്തതെന്നാണ് ആരോപണം.
ബാഹ്യ ലിങ്കുകൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:1986-ൽ മരിച്ചവർ വർഗ്ഗം:തെലുഗു ചലച്ചിത്രനടിമാർ വർഗ്ഗം:കന്നഡചലച്ചിത്ര നടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ
കരോലിൻ മെയ് ഡി കോസ്റ്റ
ഓസ്‌ട്രേലിയയിലെ ക്വീൻസ്‌ലാന്റിലെ ജെയിംസ് കുക്ക് യൂണിവേഴ്‌സിറ്റിയിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറും കൂടാതെ തദ്ദേശീയ ആരോഗ്യത്തിനും ഗർഭച്ഛിദ്ര അവകാശങ്ങൾക്കും വേണ്ടി വാദിക്കുന്ന ആളാണ് കരോലിൻ മെയ് ഡി കോസ്റ്റ എഎം (നീ ഡൗൺസ്; ജനനം: 1947). അവർ മെഡിക്കൽ നോൺ ഫിക്ഷൻ പുസ്തകങ്ങളും ക്രൈം നോവലുകളും എഴുതുന്നു.
വിദ്യാഭ്യാസം
ഡി കോസ്റ്റ ജനിച്ചത് ഓസ്‌ട്രേലിയയിലെ സിഡ്‌നിയിലാണ്. അവിടെ 1963-ൽ സിഡ്‌നി യൂണിവേഴ്‌സിറ്റിയിൽ മെഡിസിൻ പഠിക്കാൻ തുടങ്ങി. ഒരു വർഷത്തിനുശേഷം യാത്ര ഉപേക്ഷിച്ചു. 1967-ൽ അയർലണ്ടിലെ റോയൽ കോളേജ് ഓഫ് സർജൻസിൽ ഡബ്ലിനിൽ പ്രീഡിഗ്രി മെഡിക്കൽ പഠനം പുനരാരംഭിച്ചു. 1973-ൽ പോർട്ട് മോറെസ്ബി ജനറൽ ഹോസ്പിറ്റലിൽ റെസിഡൻസി പൂർത്തിയാക്കാൻ അവർ പാപ്പുവ ന്യൂ ഗിനിയയിലേക്ക് മാറി. അതിനുശേഷം അവർ സ്പെഷ്യലിസ്റ്റ് ജോലിക്കായി അയർലണ്ടിലേക്ക് മടങ്ങി. പ്രസവചികിത്സയിലും ഗൈനക്കോളജിയിലും പരിശീലനം നേടി. അവർ 1978-ൽ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിൽ (ആർ‌സി‌ഒ‌ജി) ഡിപ്ലോമ പൂർത്തിയാക്കി. 1980-ൽ ഗ്ലാസ്‌ഗോയിലെ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസിന്റെ ഫെലോ ആയി. കൂടാതെ 1990-ൽ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് ഫെലോയും ആയിരുന്നു.
അവലംബം
വർഗ്ഗം:1947-ൽ ജനിച്ചവർ
കേരള പീപ്പിൾസ് പാർട്ടി
കേരളത്തിലെ ഒരു രാഷ്ട്രീയ പാർട്ടിയാണ് കേരള പീപ്പിൾസ് പാർട്ടി. സിനിമ രംഗത്ത് സജീവമായ ദേവനാണ് ഈ പാർട്ടിയുടെ സ്ഥാപകനും നേതാവും.
അവലംബം
വർഗ്ഗം:കേരളത്തിലെ രാഷ്ട്രീയകക്ഷികൾ
സല്യൂട്ട് 7
right|thumb സല്യൂട്ട് പദ്ധതിയിലെ ഒൻപതാമത്തെ ബഹിരാകാശ നിലയമായ സല്യൂട്ട് 7 (ഡോസ്-6) (Салют-7 / Salyut 7 / DOS-6) 1977 സെപ്റ്റംബർ ഇരുപത്തിയൊൻപത് മുതൽ 1982 ജൂലൈ ഇരുപത്തിയൊൻപത് വരെ പ്രവർത്തിച്ചു. ഈ കാലയളവിൽ ഇന്ധന ലീക്കുകളും വൈദ്യുതി തകരാറും ഹാലൂസിനേഷനുകളും ഉണ്ടായി. രണ്ടു വാതിലുകൾ ഉണ്ടായിരുന്നതിനാൽ രണ്ട് സോയൂസ് വാഹനങ്ങൾ - അല്ലെങ്കിൽ ഒരു സോയൂസിനൊപ്പം ഒരു പ്രോഗ്രസ് പേടകവും - ഒരേസമയം ഘടിപ്പിക്കാനാകുമായിരുന്നു. (ബഹിരാകാശത്തേക്ക് സാധനങ്ങൾ കൊണ്ടുപോകുന്ന പേടകങ്ങളാണ് പ്രോഗ്രസ് പേടകങ്ങൾ). ഇന്ത്യയിൽനിന്നും ഫ്രാൻസിൽനിന്നുമുള്ള ബഹിരാകാശസഞ്ചാരികളും രണ്ടാമത്തെ വനിതാസഞ്ചാരിയുമുൾപ്പെടെ മുപ്പത്തിയൊന്ന് ബഹിരാകാശയാത്രികർ സല്യൂട്ട് 7 പദ്ധതിയുടെ ഭാഗമായിരുന്നു. ആദ്യ ഇന്ത്യൻ ബഹിരാകാശസഞ്ചാരിയായ രാകേഷ് ശർമ്മ 1984 ആപ്രിലിൽ സല്യൂട്ട് 7 സന്ദർശിച്ചു.
അവലംബം
[{reflist}}
വർഗ്ഗം:സോവിയറ്റ് യൂണിയന്റെ ബഹിരാകാശപദ്ധതികൾ വർഗ്ഗം:കൃത്രിമോപഗ്രഹങ്ങൾ വർഗ്ഗം:ബഹിരാകാശനിലയങ്ങൾ
നെപ്പന്തസ്
നെപ്പന്തേസീ സസ്യകുടുംബത്തിലെ ഏക ജനുസാണ് ഉഷ്ണമേഖലയിലെ പിച്ചർ ചെടികൾ എന്നറിയപ്പെടുന്ന നെപ്പന്തസ് (Nepenthes). നെപ്പന്തസ് ജീനസ്സിൽ വരുന്ന സസ്യങ്ങളെല്ലാം കീടഭോജിസസ്യങ്ങൾ ആണ്. ചെറുകീടങ്ങളെ ആകർഷിച്ച് കെണിയിലാക്കി ദഹിപ്പിച്ച് ആഹാരമാക്കാനുള്ള ഘടനാവിശേഷങ്ങളോടു കൂടിയ സസ്യങ്ങളെയാണ് കീടഭോജിസസ്യങ്ങൾ (insectivorous plants)എന്നുവിളിക്കുന്നത്. നെപ്പന്തസ്സ് ജീനസ്സിൽ ഏകദേശം 160 സ്പീഷിസുകൾ ലോകത്തുണ്ട്. ചൈന, ഇന്തോനേഷ്യ, മലേഷ്യ, മഡഗാസ്കർ (2 സ്പീഷീസ്), ഓസ്ട്രേലിയ (മൂന്ന്), ഇന്ത്യ (ഒന്ന്), ശ്രീലങ്ക (ഒന്ന്), ബോർണിയോ (കൂടുതൽ), സുമാത്ര (കൂടുതൽ), ഫിലിപ്പീൻസ് എന്നീ രാജ്യങ്ങളിലാണ് നെപ്പന്തസ് ചെടികൾ കാണപ്പെടുന്നത്. കൂടുതലായും ഉഷ്ണമേഖലപ്രദേശങ്ങളിലാണ് കാണപ്പെടുന്നതെങ്കിലും ചില നെപ്പന്തസ് ചെടികൾ ഈർപ്പമുള്ളതും നിമ്നപ്രദേശങ്ങളിലും കാണപ്പെടാറുണ്ട്.
വിവരണം
കെണിക്കുടുക്കയുടെ താഴ്ഭാഗത്തുകാണുന്ന ഒരു ഗ്രന്ഥിയാണ് ഇരയാകപ്പെട്ട ജീവിയുടെ ശരീരത്തിൽ നിന്നും ചെടിക്കാവശ്യമായ പോഷണങ്ങൾ വലിച്ചെടുക്കുന്നത്. ഇര രക്ഷപ്പട്ടു പോകാതിരിക്കാൻ കെണിക്കുടുക്കയുടെ മുകൾ ഭാഗത്തെ പ്രവേശനഭാഗ ഭിത്തകൾ കൂടുതൽ പശിമയുള്ളതായിരിക്കും. കെണിക്കുടുക്കയുടെ പ്രവേശന ദ്വാരത്തിൽ ഇരകളെ ആകർഷിക്കാനായി ആകർഷണീയമായ നിറത്തോടു കൂടിയതും വഴുക്കലുള്ളതുവായ ഭാഗമുണ്ട് ഇതിനെ പെരിസ്റ്റോം എന്നു പറയുന്നു. പെരിസ്റ്റോം ആണ് ഇരകളെ കെണിക്കുടുക്കയുടെ ഉൾഭാഗത്തേക്ക് വീഴ്ത്തുന്നത്. പെരിസ്റ്റോമിനു മുകളിലായി ഒരു അടപ്പ് രൂപത്തിലുള്ള ഭാഗം കാണാം, ഇവയുടെ പുറം ഭാഗത്ത് തേൻ കാണപ്പെടാറുണ്ട്, മഴക്കാലങ്ങളിൽ കെണിക്കുടുക്കയുടെ ഉള്ളിലേക്ക് വെള്ളം കടക്കാതിരിക്കാനും ഇത് സഹായിക്കുന്നു.
വർഗ്ഗീകരണം
നെപ്പന്തസ് ജീനസ്സിൽ 160 സ്പീഷിസുകൾ ലോകത്തുണ്ട്.
പുറത്തേക്കുള്ള കണ്ണികൾ
വർഗ്ഗം:കീടഭോജിസസ്യങ്ങൾ
വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ വർഗ്ഗം:സസ്യകുടുംബങ്ങൾ
വർഗ്ഗം:സസ്യജനുസുകൾ
ഡയാഫൈസിസ്
നീണ്ട അസ്ഥിയുടെ പ്രധാന അല്ലെങ്കിൽ മധ്യഭാഗം (ഷാഫ്റ്റ്) ആണ് ഡയാഫൈസിസ്. ഇത് കോർട്ടിക്കൽ ബോൺ കൊണ്ട് നിർമ്മിച്ചതാണ്. സാധാരണയായി ഇതിൽ മജ്ജയും അഡിപ്പോസ് ടിഷ്യുവും (കൊഴുപ്പ്) അടങ്ങിയിരിക്കുന്നു.
ചുവപ്പ് അല്ലെങ്കിൽ മഞ്ഞ മജ്ജ അടങ്ങുന്ന സെണ്ട്രൽ മാരോ കാവിറ്റിയെ ചുറ്റുന്ന ഒതുക്കമുള്ള അസ്ഥികൾ അടങ്ങിയ മധ്യ ട്യൂബുലാർ ഭാഗമാണിത്. ഡയാഫൈസിസിൽ, പ്രാഥമിക ഓസിഫിക്കേഷൻ സംഭവിക്കുന്നു.
നെരീദ്
നെപ്ട്യൂണിന്റെ അറിയപ്പെടുന്ന എട്ട് ഉപഗ്രഹങ്ങളിൽ ഏറ്റവും അകലെയുള്ള ഉപഗ്രഹമാണ് നെരീദ്.
1949-ൽ ജെറാർഡ് കൂയിപ്പർ ആണിത് കണ്ടെത്തിയത്. സൗരയൂഥത്തിലെ ഏറ്റവും ദീർഘവൃത്താകൃതി പ്രദക്ഷണപഥമുള്ള ഗോളം ഇതാണ്.
ഡയാഫൈസിസ്
ഈവിംഗ് സാർക്കോമ സാധാരണയായി ഡയാഫൈസിസിൽ സംഭവിക്കുന്നു.
റഫറൻസുകൾ
വർഗ്ഗം:അസ്ഥികൂട വ്യവസ്ഥ
സുമേറിയൻ സംസ്കാരം
thumb|350px തെക്കൻ മെസൊപ്പൊട്ടേമിയയിലെ ചരിത്രപരമായ മേഖലയിലെ ആദ്യത്തെ നാഗരികതയായിരുന്നു സുമേറിയൻ നാഗരികത. ടൈഗ്രിസ് - യൂഫ്രട്ടീസ് താഴ്‌വരകളിൽ, സുമേറിയൻകർഷകർ ധാന്യവും മറ്റുവിളകളും സമൃദ്ധമായി മുളപ്പിച്ചു. ഇത്, ഒരിടത്തു സ്ഥിരമായി താമസിപ്പിക്കാൻ അവരെ പ്രാപ്തരാക്കി.
പേരിന്റെ ചരിത്രം
അക്കേഡിയൻ ജനത, മൊസപ്പൊട്ടേമിയയിലെ സെമിറ്റിക്-ഇതര ഭാഷ സംസാരിച്ചിരുന്ന ആദിമജനതയ്ക്കു നൽകിയതാണ് സുമേറിയൻ എന്ന പേരു്. സുമേറിയൻ ജനത സ്വയം വിളിച്ചിരുന്നത് "കറുത്ത തലയുള്ളവർ "എന്നർത്ഥം വരുന്ന ùĝ saĝ gíg ga (ക്യൂണിഫോം: 𒌦 𒊕 𒈪 𒂵)എന്നായിരുന്നു.
ഉൽഭവം
ചരിത്രകാരന്മാരുടെ അഭിപ്രായത്തിൽ ബി.സി.ഇ 5500നും 4000ത്തിനും ഇടയിൽ സെമിറ്റിക് ഭാഷയുമായോ ഇന്തോ-യൂറോപ്യൻ ഭാഷകളുമായോ ബന്ധമില്ലാത്ത അഗ്ഗ്ളൂട്ടിനേറ്റീവ് ഭാഷയായ സുമേറിയൻ ഭാഷ സംസാരിച്ചിരുന്ന പശ്ചിമേഷ്യൻ ജനത സുമേറിൽ കുടിയേറി. സുമേറിയൻ ജനത സഹാറയിൽ നിന്നു മധ്യപൂർവ്വദേശത്തേക്കു കുടിയേറിയ ഉത്തര ആഫ്രിക്കക്കാരെണെന്നും അവരാണ് മധ്യപൂർവ്വദേശത്ത് കൃഷി പ്രചരിപ്പിച്ചതെന്നും ചില ചരിത്രകാരന്മാർ അഭിപ്രായപ്പെടുന്നു. . ഈ ആദിമജനത ഉത്തര മൊസൊപ്പൊട്ടേമയിലെ സമാറ സംസ്കാരത്തിന്റെ പിൻഗാമികളായിരിക്കാമെന്നു കരുതുന്നു. ഇവരെ പ്രോട്ടോ-യൂഫ്രെട്ടിയൻസ് അല്ലെങ്കിൽ ഉബൈദിയൻസ് എന്നു വിശേഷിപ്പിക്കുന്നു. അവർ ചതുപ്പുകൾ നികത്തി കൃഷി ചെയ്യുകയും വാണിജ്യം, തുകൽ വ്യവസായം, മൺപാത്രനിർമ്മാണം, ഇഷ്ടികനിർമ്മാണം, മുതലായവ ആരംഭിക്കുകയും ചെയ്തു.
സുമേറിയൻ സംസ്കാരം ഉറുക് കാലഘട്ടത്തിൽ രൂപം കൊള്ളുകയും ജെംദെറ്റ് നാസർ കാലഘട്ടത്തിലും മെസപ്പൊട്ടേമിയയിലെ ആദ്യകാലരാജവംശത്തിന്റെ കാലത്തോളം തുടരുകയും ചെയ്തു. ബി.സി.ഇ മൂന്നാം സഹസ്രാബ്ദത്തിൽ സുമേറിയക്കാരും അക്കാദിയൻമാരും തമ്മിൽ സാംസ്കാരികസമ്മിശ്രണം നടക്കുകയും ചെയ്തു. സുമേറിയക്കാർക്ക് ക്രമേണ അവരുടെ ആധിപത്യം നഷ്ടപ്പെടുകയും അക്കേദിയൻ സാമ്രാജ്യം സുമേറിയ കീഴടക്കുകയും ചെയ്തെങ്കിലും സുമേറിയൻ ഭാഷ ഒരു പവിത്രഭാഷയായി തുടർന്നു. തദ്ദേശീയ സുമേറിയൻ ഭരണം ഉറിലെ മൂന്നാം രാജവംശക്കാലത്ത് (2100 - 2000 ബി.സി.ഇ) ഒരു നൂറുവർഷത്തേക്കുകൂടി തിരിച്ചുവന്നിരുന്നു.
മെസപ്പൊട്ടേമിയയിലെ നഗരരാഷ്ട്രങ്ങൾ
"പ്രളയത്തിനു" മുമ്പ് രാജഭരണത്തിനു കീഴിലായിരിന്നുവെന്ന് പറയപ്പെടുന്ന "ആദ്യത്തെ" അഞ്ച് നഗരരാഷ്ട്രങ്ങൾ മറ്റു പ്രധാനനഗരങ്ങൾ 1. ഉറുക്
2. കിഷ്
3. ഊർ
5. ലഗാഷ്
6. ഗിർസു
7. ഉമ്മ
8. ഹമാസി
9. അദാബ്
10. മാരി
ചരിത്രം
ചരിത്രാതീതകാലത്തിലെ ഉബൈദ്, ഉറുക് കാലഘട്ടങ്ങളിൽ സുമേറിയൻ നഗരരാഷ്ട്രങ്ങൾ അധികാരത്തിൽ വന്നു. ബി.സി.ഇ 27-ആം നൂറ്റാണ്ടിലേക്കും അതിനും പഴയ കാലങ്ങളിലേക്കും സുമേറിയയിലെ രേഖപ്പെടുത്തിയ ചരിത്രം എത്തുന്നുണ്ടെങ്കിലും, ചരിത്രരേഖകൾ ആദ്യകാല രാജവംശത്തിന്റെ മൂന്നാമത്തെ കാലഘട്ടം (ബി.സി.ഇ 23-ആം നൂറ്റാണ്ടിനോടടുത്ത്) വരെ അവ്യക്തമാണ്. സുമേറിയയിൽ ബി.സി.ഇ 23-ആം നൂറ്റാണ്ടോടുകൂടി വികസിപ്പിച്ചെടുത്ത സിലബറി അടിസ്ഥാനമാക്കിയ എഴുത്തുരീതി മനസ്സിലാക്കിയെടുത്ത പുരാവസ്തു ഗവേഷകർക്ക് ആ കാലഘട്ടത്തിലെ രേഖകളും ലിഖിതങ്ങളും വായിക്കാൻ കഴിഞ്ഞു. അക്കാദിയൻ സാമ്രാജ്യത്തിന്റെ ഉദയത്തോടെ (ബി.സി.ഇ 23-ആം നൂറ്റാണ്ട്) ക്ലാസിക്കൽ സുമേരിയൻ കാലഘട്ടം അവസാനിച്ചു. ഗുതിയൻ കാലഘട്ടത്തിനുശേഷം സുമേരിയൻ ഭരണം തിരിച്ചുവന്നെങ്കിലും അമോറൈറ്റുകാരുടെ അധിനിവേശം സുമേറിയൻ ഭരണത്തിനു അന്ത്യം കുറിച്ചു. 1700 ബി.സി.ഇ യിൽ മെസൊപ്പോട്ടേമിയ ബാബിലോണിയയുടെ കീഴിൽ വന്നതോടുകൂടി അമോറൈറ്റ് ഭരണം അവസാനിച്ചു.